TV Archives – Page 2 of 77 – Analiziraj.ba\nTema Danine Milaković bazirana na izvještaju Glavne službe za reviziju javnog sektora RS-a o tome kako se na netransparentan način upravlja sredstvima sa računa posebnih namjena u RS-u. Riječ je o novcu od privatizacije državnog kapitala koji je nakon dolaska SNSD-a na vlast i prodaje Telekoma RS-a 2006. godine iznosio blizu jednu i po milijardu KM, da bi se sveo tek na desetak miliona maraka. Kome se novac sa ovog računa posuđuje, u kojim iznosima i za koje namjene – pitanja su na koja Vlada RS-a odbija dati odgovore.\nNačin na koji su gledatelji izvještavani o posjeti predsjednika Rusije Vladimira Putina Srbiji. Ne sporeći značaj takve posjete, ne možemo ne primijetiti da je ona isforsirano glorifikovana, pogotovo ima li se u vidu činjenica da sa stanovišta oficijelne politike ona s BiH nije imala nikakvu vezu. Osim što je pokazala kako velike sile bez ustezanja javno iskazuju nepoštovanje prema malim državama, a o čemu najzornije svjedoči susret Putina s Miloradom Dodikom, zbog nerazjašnjenog svojstva u kojem je Dodik razgovarao s ruskim predsjednikom, te ko je i kojim diplomatskim kanalima taj sastanak organizirao.


Brojke kažu - Real najbolji u Evropi! - Sportske.net\nBrojke kažu - Real najbolji u Evropi!\nNa prvu će svi povikati da je Bajern najbolji evropski tim, međutim podaci iz Lige šampiona govore drugačije!\nReal je nedodirljiv, pobeda u Gelzenkirhenu ih je praktično odvela u četvrtfinale Lige šampiona, a španski mediji su egzaltirani, trio Bejl - Benzema - Kristijano, ili "BBC" izgleda kao da može da postigne gol kada hoće.\nBrojke su impresivne, Merengesi su najefikasniji tim u Ligi šampiona, postigli su 26 golova u 7 mečeva Lige šampiona, što je blizu četiri po utakmici. Niko nije ni blizu, Pari Sen Žermen je dao 20, Bajern 19, Barsa 18.\nOd tih 26 golova Ronaldo je dao 11, najbolji je strelac, postigao je pogodak više od Ibrahimovića. Podsetimo jesenas je fantastični Portugalac dao 9 u 6 mečeva prve faze što je apsolutni rekord.\nKristijano i Ibra će se boriti da sruše rekord Lea Mesija koji je apsolutni rekorder jedne sezone je postigao 14 golova.\nUz to, Anćelotijev tim ima najviše loptu u posedu od svih ekipa, a igrali su recimo dva meča protiv Juventusa koji je tim koji je u prvoj fazi bio među ekipama sa najvećim posedom.\nReal pravi i najmanje prekršaja nad rivalom, a ima i drugog i trećeg asistenta Lige šampiona.\nPrvi je Runi sa 6 asistencija, slede Di Marija i Benzema sa po 5, Kristijano je uz 11 golova imao i 4 uspešna dodavanja.\nDakle, prosto ne znate od koga preti veća opasnost.\nTeško je izvesti zaključke, ali ovaj Real može do samog kraja u Ligi šampiona, ako nastave u ovakvom stilu.\nNe zaboravite da je Anćeloti specijalista za ovo takmičenje, osvojio je dve titule sa Milanom i jedna mu je izmakla na volšeban način u onom istanbulskom finalu.


Miroljub Jevtić - Istinomer\nDatum rodjenja: 13. 10. 1961.\nU zvaničnoj biografiji navodi da je 1989. diplomirao na Saobraćajnom fakultetu u Beogradu. Potom je, dodaje, 1997. stekao titulu magistar nauka o menadžmentu na Fakultetu za menadžment „Braća Karić“, a 2003. na istom fakultetu stekao je titulu doktor nauka o menadžmentu.\nIstiče da je od 1989. do 1995. u JP „Železnice Srbije“ bio šef Odeljenja prodaje i vodeći inženjer; od 1995. do 2004. pomoćnik direktora Direkcije za putnički saobraćaj; od 2004. do 2005. pomoćnik generalnog direktora za komercijalne poslove; od 2005. do 2009. zamenik generalnog direktora za infrastrukturu i prevoz; od 2009. do 2014. bio je generalni direktor Instituta „Kirilo Savić“ a.d. Beograd, od jula 2014. savetnik potpredsednice Vlade Srbije; a od avgusta 2015. godine, v. d. generalnog direktora Akcionarskog društva za železnički prevoz robe „Srbija Kargo“, Beograd.\nU septembru 2017. postao je v. d. generalnog direktora „Infrastrukture železnice Srbije“.\nNapominje da je objavio četiri monografije i više od 15 naučnih radova; da je izabran za redovnog profesora na Univerzitetu „Alfa“; da je član tima Projekta „Istraživanje Tehničkotehnološke, kadrovske i organizacione osposobljenosti Železnica Srbije sa aspekta sadašnjih i budućih zahteva Evropske Unije“, finansiranog od strane Ministarstva prosvete i nauke Vlade Srbije.\n„Posle kratke savetodavne uloge u kabinetu potpredsednice Vlade, Jevtić je kratko vreme proveo u firmi Srbija kargo, a oktobra 2015. dok je njom upravljao nekoliko osoba je protiv njega podnelo tužbu zbog zloupotrebe službenog položaja, odnosno zbog toga što je “neovlašćeno dao nalog svojim zaposlenima da preuzmu blagajne Železnice Srbije, bez primopredaje'“. (Danas, 13. 1. 2020. godine)\nU januaru 2020. uhapšen je jer je osumnjičen za primanje mita.\n„Direktor se sumnjiči da je izvršio krivično delo primanje mita tako što je u službenim prostorijama preduzeća primio mito u iznosu od 10.000 od posrednika D.B. za koruptivne radnje u postupku eksproprijacije zemljišta koje se nalazi na trasi planirane izgradnje brze pruge, saopštio je ministar unutrašnjih poslova Nebojša Stefanović“.\nPojedini mediji naveli su da je Jevtić na saslušanju navodno za malverzacije optužio ministarku Zoranu Mihajlović. Ona se oglasila saopštenjem:\n„Ni na koji način nisam učestvovala i nemam nikakve veze sa optužbama zbog kojih je uhapšen v. d. generalnog direktora ‘Infrastrukture železnice Srbije’ Miroljub Jevtić. Razočarana sam ponašanjem direktora Jevtića i svime što mu se stavlja na teret. Pozdravljam rad državnih organa u rasvetljavanju svih činjenica vezanih za ovaj slučaj“, navela je Mihajlović u pisanoj izjavi prosleđenoj iz njenog kabineta.


VLADA FBiH DALA SAGLASNOST ZA POKRETANJE TUŽBE PROTIV SRPSKE | RTV Slobomir\nVlada Federacije BiH dala je danas saglasnost za pokretanje tužbe protiv Republike Srpske radi nadoknade štete zbog neodobravanja prijedloga obračuna drugih privremenih poravnanja između entiteta za 2012. i 2016. godinu pri raspodjeli prihoda od indirektnih poreza.\nVlada je dala saglasnost na odluku o usvajanju Programa kreditnih plasmana za podsticaj zapošljavanja i održavanja zaposlenosti iz sredstava Federalnog zavoda za zapošljavanje, koju je donio Upravni odbor Zavoda.\nKrediti za novo zapošljavanje iznose, po novozaposlenom radniku, za industrijsku proizvodnju 25.000 KM, a za zanatstvo i usluge, poljoprivrednu proizvodnju i održavanje starih zanata 20.000 KM. Pri tome je minimalni iznos kredita po jednom korisniku 40.000 KM, a maksimalni 500.000 KM.\nS ciljem održavanja postojeće zaposlenosti, kredit iznosi 10.000 KM po zaposelnom, bez obzira na privrednu granu.\nVlada FBiH je, u funkciji Skupštine Razvojne banke FBiH, odobrila da iz sredstava ostvarenih prodajom preduzeća iz nadležnosti Agencije za privatizaciju u FBiH, gradu Mostaru bude doznačeno 250.000 KM s ciljem realizacije infrastrukturnih projekata za koje nisu obezbijeđena sredstva u budžetu grada Mostara.\nPrihvaćena je i informacija o zahtjevu za izdvajanje 462.069 KM iz tekuće rezerve za podršku budžetu ovog grada za 2019. godinu.


Srbiji specijalna pozivnica za finalni turnir DK 2020.\nTenis Autor:Maja Todić23. nov. 201918:16 > 18:22\nMeđunardona teniska federacija i Kosmos tenis, organizatori Dejvis kupa, objavili su u subotu da su specijalne pozivnice za finalni turnir za 2020. godinu dobile Srbija i Francuska.\nDejvis kup reprezentacije Srbije i Francuske dobile su specijalne pozivnice za finalni turnir Dejvis kupa za 2020. godinu.\nOve godine su plasmanom u polufinale mesto na finalnom turniru obezbedile Rusija, Kanada, Velika Britanija i Španija.\nPreostalih 12 mesta na finalnom turniru biće popunjeno kraoz kvalifikacije koje će biti odigrane 6. i 7. marta 2020. godine. Žreb za kvalifikacioni turnir biće obavljen 24. novembra u podne u Madridu.\nNa žrebu će povlašten status imati reprezentacije koje su se plasirale između petog i 18. mesta ove godine, a to su Hrvatska, Belgija, Argentina, Sjedinjene Američke Države, Australija, Italija, Nemačka, Kazahstan, Češka, Austrija, Japan i Švedska.\nU grupi reprezentacija koje nisu nosioci na žrebu za kvalifikacije su Belorusija, Brazil, Čile, Kolumbija, Ekvador, Mađarska, Republika Koreja, Holandija, Slovačka, Urugvaj, Uzbekistan i pobednik meča Pakistan – Indija.\nPobednici, njih 12, obezbeđuju mesto na finalnom turniru, a poraženi u kvalifikacijama će igrati u Svetskoj grupi 1 u septembru 2020.\nAlkaraz igra sve bolje: Nemac "pregažen", sledi Siner\nAlkaraz igra sve bolje: Nemac „pregažen“, sledi Siner


Republička izborna komisija izdala uputstvo o referendumu tokom pandemije | Novosadski informativni portal 021\nUputstvom je određen način čišćenja i dezinfekcije glasačkog mesta koje mora biti očišćeno, dezinfikovano i provetreno najmanje 24 časa pre dana glasanja, definisana je procedura tokom glasanja kao i uslovi zaštite od korone, a utvrđena su i pravila za glasanje van glasačkog mesta.\nRazmak između paravana za obezbeđivanje tajnosti glasanja mora da bude najmanje jedan i po metar, a ako neki građanin glasanju pristupi bez zaštitne maske, član glasačkog odbora koji je zadužen da rukuje UV lampom predaje mu zaštitnu masku i stara se o tome da je pravilno namesti na lice.\nNa glasačkom mestu treba obezbediti razmak od najmanje jednog i po metra izmedju članova glasačkog odbora kao i svih drugih lica koja imaju pravo da borave na glasačkom mestu - glasači, ovlašćeni posmatrači, članovi RIK ili izborne komisije jedinice lokalne samouprave, predstavnici medija.\nPredviđena su u pravila za glasanje van glasačkog mesta, koja podrazumevaju da je lice koje prima o tome obaveštenje dužno da glasača upita o razlogu zbog kojeg neće glasati na glasačkom mestu, odnosno da li je oboleo od korone.\nAko građanin boluje od korone, ima simptome te bolesti ili mu je određena mera karantina, članovi glasačkog odbora sve radnje za glasanje obavljaju ispred ulaznih vrata stana odnosno kuće u kojoj boravi osoba koja glasa.\nGlasač oboleo od korone ne sme da ima direktan kontakt sa glasačkim materijalom i može da glasa isključivo uz pomoć pomagača koji umesto njega preuzima i predaje glasački materijal poverenicima glasačkog odbora, uključujući i odgovarajući identifikacioni dokument, navedeno je, izmedju ostalog, u uputstvu RIK.\nCRTA: Nadležni organi da se hitno izjasne o uslovima za održavanje referenduma\nPoslanik SNS Vladimir Đukanović: Zaokružiću "ne" na referendumu\nPočinje štampanje glasačkih listića za referendum\nRIK\treferendum\tRepublička izborna komisija\n10.01.2022\t• 16:02\nOtkazite referendum! Sve više ljudi je bolesno. Ne pravite cirkus\n09.01.2022\t• 17:14\nNemoguce je znati da li je neko dosao na glasanje, a ima koronu, mnogi su bolesni, znaju da su bolesn, a setaju svuda, pocev od samousluga pa nadalje. Piram se> Kako ce izborna komisija znati da li je neko u karantinu, osim ako on to sam ne kaze. S jedne strane nas plase brojem obolelih, a sdruge strane nam organizuju okuplamka, ujlkucujuci i predstojecu manifestaciju grada kulture, Ja sam rodjena Novosadjanka, a Novi Sad je na zalost postao grad nekulture\n09.01.2022\t• 09:11\nSkineš masku, malo se iskašlješ na SNS člana koji ti proverava identitet, pa uredno odeš i zaokružiš NE


Zašto građani Kosova sve češće nelegalno grade vikendice na teritoriji Crne Gore | Vestinet.rs\nPočetna POGLEDI\tZašto građani Kosova sve češće nelegalno grade vikendice na teritoriji Crne Gore\nGradnja bespravno podignutih vikendica građana Kosova u pograničnim delovima sa Crnom Gorom problem je sa kojim se država Crna Gora sve češće suočava poslednjih meseci. To je najviše izraženo na krajnjem istoku Crne Gore, u rožajskoj opštini, kao i u opštini Plav, u podnožju planine Čakor.\nTako su pre nekoliko dana četiri građanina samoproglašenog Kosova, koji su prošle godine izgradili vikendice na planini Hajli, koja se prostire uz granicu Srbije (Kosovo i Metohija) i Crne Gore, na lokaciji budućeg crnogorskog ski-rizorta, osuđeni uslovno zbog krivičnog dela protivpravno zauzimanje zemljišta, što je za lokalne medije potvrdio predsednik Osnovnog suda u Rožajama Zahit Camić.\nKosovski Albanci su, naime, vikendice izgradili na području budućeg ski-rizorta Štedim — Hajla, u koji Vlada Crne Gore planira da uloži čak 16 miliona evra.\nKako je Camić kazao za portal „Kafe del Montenegro“, Osnovni sud u Rožajama je donio osuđujuće presude, a po nalozima nadležne inspekcije, objekti koje su izgradili građani Kosova su porušeni.\n„Za krivično delo ’protivpravno zauzimanje zemljišta‘ okrivljeni su oglašeni krivim i izrečena im je uslovna osuda i obaveza da plate troškove krivičnog postupka, dok su im predmetni objekti porušeni od strane inspekcijskih službi“, pojasnio je Camić.\nZbog ovog čina reagovala je i Vlada Crne Gore, poručujući da država neće tolerisati nelegalnu gradnju, kao i da će odlučno će stati na put protivpravnom zauzimanju državne imovine.\nOvo, istini za volju, nije prvi put da je Vlada Crne Gore javno reagovala zbog gradnje nelegalnih objekata na svojoj teritoriji, a čiji su vlasnici po pravilu građani Kosova.\nTako je prije samo mesec i po, na planini Štedim, takođe u rožajskoj opštini, tokom akcije državnih službi uz angažovanje velikog broja policajaca, komunalne policije i vatrogasne službe, uklonjeno oko desetak nelegalno izgrađenih objekata koje su sagradili Kosovari. U pitanju su uglavnom bile vikend kuće podignute u proteklih nekoliko meseci.\nKako Sputnjik nezvanično saznaje, istovetan problem sa nelegalnom izgradnjom vikendica građana Kosova, Crna Gora ima i kada je u pitanju podnožje planine Čakor. Zasad ipak nije poznato da li je Crna Gora uspela da ukloni i te nelegalno izgrađene objekte.


Belgijski specijalci tragaju za naoružanim desničarem\nTanjug 20. maja 2021. 13:14\nBELGIJA – Specijalne belgijske policijske jedinice tragaju za naoružanim vojnikom desničarskog pokreta za kojeg smatraju da predstavlja ozbiljnu pretnju, zbog pretnji najpoznatijem belgijskom virusologu Marku van Ranstu.\nOsumnjičeni je identifikovan kao Hurgen Konings, vojni instruktor gađanja koji je iz barake odneo oružje i označen je kao najviši nivo pretnje.\nU potrazi za njim učestvuje čak 350 policajaca i nešto vojnika koji su raspoređeni u i oko nacionalnog parka u blizini holandske granice gde se u sredu popodne čulo nekoliko zvukova sličnih pucnjevima, prenosi BBC.\nPretpostavlja se da je Konings uzeo oružje iz baze u Leopoldsburgu pod izgovorom da mu treba za organizaciju vojnih vežbi.\nU njegovom automobilu pronađena su četiri protivtenkovska raketna bacača i municija, a veruje se da je osumnjičeni još uvek naoružan drugim puškama, da ima pancir i da poseduje i mitraljez.\nIzveštaji su ga opisali kao „potencijalno izuzetno nasilnog ekstremista“, kao i da je ostavio pisma koja ukazuju da je spreman za smrtonosnu bitku sa policijom i da „više ne može da živi u društvu u kojem su političari i virusolozi oduzeli sve“.\nPolicija je apelovala na javnost da ne prilazi osumnjičenom već da obaveste nadležne ukoliko ga primete.


Stručna edukacija na temu „Standardizacija u oblasti elektrotehnike“ - Portal Kvalitet\nStručna edukacija na temu „Standardizacija u oblasti elektrotehnike“\nInženjerska komora Crne Gore je u saradnji sa Institutom za standardizaciju Crne Gore organizovala stručnu edukaciju na temu „Standardizacija u oblasti elektrotehnike“.\nStrukovna komora elektro inženjera je prepoznala, kao jedno od važnih pitanja kojima treba da se bavi, značaj pripreme, usvajanja i primjene crnogorskih standarda. Predavači su poručili da bi stručnjaci iz oblasti elektrotehnike trebalo da se uključe u proces standardizacije, koja podrazumijeva podizanje nivoa kvaliteta, znanja i rada.\nUčesnici su imali priliku da dobiju detaljnije informacije o procesu crnogorske standardizacije, vezi sa evropskim i međunarodnim organizacijama, o direktivama iz oblasti elektrotehnike itd. Odrađena je i praktična obuka u cilju savladavanja tehnika pretrage standarda na nacionalnom, evropskom i međunarodnom nivou.\nPredavači su bili predsjednik izvršnog odbora Strukovne komore elektroinženjera Crne Gore, Željko Maraš, članica Upravnog odbora Inženjerske komore Crne Gore, Sandra Šipčić, pomoćnica direktora Instituta za standardizaciju Crne Gore (ISME), Rada Janjić i sekretarka nacionalnih tehničkih komiteta iz oblasti elektrotehnike, Ivana Vlahović.


Stižu mažoretkinje u Sokobanju -\nStižu mažoretkinje u Sokobanju\n05.09.2018. Ninoslav Miljković Društvo Ostavi komentar\nSusedna Sokobanja, od sutra pa do nedelje, 9. septembra, biće domaćin jubilarnog, 20. Evropskog prvenstva u mažoret plesu. Ovo takmičenje prvi put se organizuje u Srbiji i na njemu će učestvovati 48 ekipa iz šest zemalja sa 1.200 takmičara.\nU četvrtak je okupljanje takmičara i sastanak sudijskog tima sa vođama timova u periodu od 15 do 16 časova. Petak je rezervisan za performanse učesnika šampionata koji će biti održani u sokobanjskoj Sportskoj hali od 11 do 21 čas i 50 minuta.\nU subotu u 10 sati počinje ceremonija svečanog otvaranja i paradni defile svih učesnika centrom grada koji će trajati do 19 časova. U nedelju, poslednjeg dana manifestacije, u Sportskoj hali održaće se binski performansi svih učesnika manifestacije koji će početi u 10 i 30 i trajaće do 19 časova.\nU našoj zemlji mažuro ples još uvek nije zastupljen u velikoj meri, za razliku od Evrope gde ima veoma dugu tradiciju. Krajem 18. veka mažoretkinje su se pojavile najpre u Francuskoj. One su svojim štapovima određivale smer kretanja orkestra kao zamena dirigentu na paradama i, vodeći računa i o estetskom momentu, ispraćale vojnike, zato je mažuro ples specifičan spoj marša i igre.\nSavremeni koreografi tvrde da je ovaj ples komplikovaniji od klasičnog plesa, jer od devojaka, uz krajnju ženstvenost, zahteva i vojničko držanje.\nPrevious Post:Godišnjica velike pobede srpskih ustanika\nNext Post:Rudnička brigada u boju na Gornjem Adrovcu


Nedimović: Poljoprivrednici ne moraju da vode poslovne knjige - AgroSmart\n„Godinu dana smo radili da se kvalfikujemo za njihovo tržište. Ove godine imamo 2,0 miliona tona pšenice. Sada će proizvodjači biti mnogo ohrabreniji da ulaze u setvu pšenice“, objasnio je Nedimović.\nKako je dodao, Srbija ne želi da bude usmerena samo na jedno tržište, što je do sada bila Rusija, jer mora imati neku „alternativu ukoliko nešto krene naopako sa tržištem“.\n„Nama je ideja da sa Kinom i Indijom otvaramo neka nova tržišta, možda i na prostoru severne Afrike, pre svega Maroka i Alžira, da se vratimo na neke prostore gde smo nekada bili prisutni sa poljoprivrednim proizvodima“, rekao je Nedimović.\n„Sa Izraelom dogovaramo izgradnju nove klanice koja je po posebnom standardu zbog njihovih verskih razloga. Sledeće sedmice će kod nas biti iz njihove klanice Vel dan i razgovaraćemo o klanju goveda i ovaca“, najavio je Nedimović i dodao da Srbija više ne prodaje „živa grla“, već preradjena, što je bitno, jer je njihova vrednost veća.\nOn je kazao i da je u Astani u Kazahstanu bilo reči o tome da se srpska malina izvozi u tu zemlju, što će biti „još jedan kanal za robu koja se dve godine muči sa cenom“.


Napredak Srbije usko vezan za životnu sredinu – Klikni Zeleno\nOn je naglasio da bi deo tih sredstava mogle da budu američke investicije, jer su brojne kompanije, sa čijim je čelnicima razgovarao u Sjedinjenim Američkim Državama, izrazile veliko interesovanje za mogućnosti poslovanja u Srbiji.\n„Delegacija američkih privrednika, koji posluju u oblasti zaštite životne sredine, trebalo bi pre kraja godine da poseti Srbiju i tada ćemo detaljno razgovarati o konkretnim mogućnosti za njihova ulaganja. Široka je lepeza i njihovih interesovanja i naših potreba – od upravljanja otpadnim vodama, upravljanja otpadnom, do zaštite prirode i drugih oblasti“, dodao je ministar Trivan.\n„Oni imaju znanje, čiste i dobre tehnologije, raspolažu kapitalom, a nama kapital nedostaje. Postoji veliki broj američkih kompanija koje posluju čistim tehnologijama, a nama je to veoma važno, jer nećemo dozvoliti da u Srbiju uđu prljave tehnologije“, poručio je ministar Trivan.\nOn je podvukao da će posle njegovog susreta sa pomoćnikom američkog državnog sekretara za međunarodna pitanja životne sredine i čelnicima države Merilend, biti nastavljena i politička saradnja koja će pomoći da se investicije ostvare.\nMinistar Trivan je naglasio da ćemo sredstava za zaštitu životne sredine intenzivnije tražiti i iz evropskih fondova. „Iz Evropske unije nam poručuju da budemo efikasniji u korišćenju tih sredstava. Tačno je da nismo dovoljno efikasni, ali smo tek na početku. Ni jedna zemlja nije potrošila novac iz fondova EU, jer niko nije imao dovoljno projekata“, kaže ministar Trivan.\n„Mantra našeg rada će biti projekti bez kojih vam ništa ne vredi, čak i da imate novca. Osnovaćemo u ministarstvu poseban sektor za projekte i pomagaćemo lokalnim samoupravama. Moramo se ozbiljno posvetiti izradi projekata, jer nam treba dve do tri godine da bismo stigli do početka sprovođenja projekta. Objasnićemo lokalnim samoupravama šta sve moraju da imaju, šta treba da urade i pomoći ćemo im da dođu do projekata“, poručuje ministar Trivan.\nIzvorna vest: Ministarstvo zaštite životne sredine\nNedopustivo je da se u Srbiji prečišćava samo 8% otpadnih voda


Solarne elektrane - Ozon Media\nSremska Mitrovica – U Vladi Autonomne pokrajine Vojvodine juče je potpisan Memorandum o saradnji između Pokrajinskog sekretarijata za energetiku i mineralne sirovine i slovačke firme „Green Energy“.\nTom prilikom, potpisani su i sporazumi o saradnji između firme „Green Energy“ i vojvođanskih opština Odžaci, Beočin i Grada Sremska Mitrovica.\nMemorandum o saradnji predstavlja dokument kojim se započinje aktivna saradnja sa Vladom Vojvodine, naročito prilikom pripreme projekata koji će korisiti obnovljive izvore energije na teritoriji Republike Srbije.\nPrvenstveno, reč je o projektima koji će korisiti solarnu energiju za proizvodnju električne energije, a biće iskorišćena iskustva koja su stečena realizacijom ovakvih projekata u Slovačkoj.\nPored potpisivanja Memoranduma, potpisani su i sporazumi o saradnji sa Gradom Sremska Mitrovica i opštinama Beočin i Odžaci. U ovim gradovima, na njihovim katastarskim parcelama, pripremljeno je 15 projekata, čijom će realizacijom biti postignuta snaga 15 megavata.\nPrema rečima gradonačelnika Sremske Mitrovice Branislava Nedimovića, izgradnja solarne elektrane doneće novi kvalitet života, pre svega, sa aspekta energetike i zaštite životne sredine.\n„Preuzeli smo obavezu da prikupimo i obezbedimo neophodnu dokumentaciju, a „Green Energy“ se obavezao da uloži dva miliona evra na lokalitetu „Rastik“ kod Divoša i izgradi elektranu snage 1,9 megavata. Projekat treba da se realizuje od marta, a mi smo svoje obaveze počeli da izvršavamo donošenjem plana detaljne regulacije kojim se definiše čitav prostor“, rekao je gradonačelnik Nedimović.\nSkuplji gas od januara


Umreži se Landing - Umreži se\nNovi izgled menija omogućuje vam\ni pristup sadržajima 24/7\nOnlajn sadržaji su mesto gde zaposleni u vaspitno obrazovnom radu predlažu aktivnosti i sadržaje za decu. Od muzeja, onlajn biblioteka, dečijih časopisa, do video zapisa koje su radili praktičari za decu. Cilj je da svako dete bude i ostane zdravo, da se oseća srećno i sigurno.\nSaveti i preporuke socijalnih radnika, pedagoga i psihologa kako da se suočite sa različitim izazovima u okviru svoje porodice i partnerskih odnosa i obezbedite podticajnu porodičnu atmosferu za razvoj i vaspitanje dece.\nU Riznici se nalaze zbirke I publikacije, kao I radio emisija “Čarobni ključić” – emisija za decu I roditelje. Cilj Riznice je povezivanje I osnaživanje porodice.\nDigitalizacija i kreiranje baze resursa za podršku procesu stažiranja u predškolskim ustanovama na teritoriji AP Vojvodine\nUdruženje „Umreži se“ u saradnji sa PU „Radosno detinjstvo“ započelo je realizaciju projekta pod nazivom „Digitalizacija i kreiranje baze resursa […]


B2B SASTANCI "MEET4BUSINESS AGRA 2019"\nRazvojna agencija Srbije, u saradnji sa Mariborskom razvojnom agencijom i drugim partnerima u okviru Evropske mreže preduzetništva (EEN), organizuje B2B sastanke "MEET4BUSINESS AGRA 2019" u Gornjoj Radgoni, Slovenija, koji su planirani za 27.08.2019. godine. Poslovni susreti organizovani su u okviru 57. Međunarodnog sajma poljoprivrede i hrane Agra 2019 i održaće se u Hali 5, Pomurski sejem, Cesta na stadion 2, 9250 Gornja Radgona, Sloveniјa.\n„Agra 2019“ je sajam koji teži što ažurnijim podacima i povezivanju u sektoru. Sajam je dobra prilika za upoznavanje sa inovacijama i poslednjim tehnološkim unapređenjima u oblasti proizvodnje hrane, poljoprivrednoj delatnosti i slično. Oko 1.800 izlagača nude najrelevantnija znanja i informacije u tehnologiji obrade i proizvodnje hrane.\nNeke od tema u fokusu ovogodišnjeg sajma i propratnih događaja su: digitalizacija poljoprivrede, digitalizacija u proizvodnji hrane, internacionalna ekonomija, trendovi u tehnologiji proizvodnje, organska proizvodnja...\n20. Avgust 2019. godine: Online registracija (unošenje kooperacionog profila)\n24. Avgust 2019. godine: Biranje interesantnih profila i zakazivajne B2B sastanaka\n27. Avgust 2019. godine: "Meet4Business Matchmaking Event Agra 2019"


Šta sve može najmoćnija verzija „lade nive“ /video, foto/ - 07.12.2021, Sputnik Srbija\n„Lada niva bronto“ najmoćnija je i najskuplja verzija legendarnog ruskog terenca. Prodaja obnovljene verzije „lade nive bronto“ počela je pre pola godine, a iz... 07.12.2021, Sputnik Srbija\n„Lada niva bronto“ košta u Rusiji oko milion rubalja, tačnije njena cena kreće se od 939.900 do 994.900 rubalja, što je od 11.200 do 11.900 evra, i zavisi od opreme.AvtoVAZ je objavio video na kom se vidi kako „lada niva bronto“ ide preko teških terena, različitih podloga, prelazi brzu reku, penje se na planinu po stenovitom terenu...„Niva bronto“ prodaje se u nekoliko varijanti. Osnovna oprema ove verzije uključuje metalne rol-barove, krovne šine, šire gume... Takođe, „bronto“ može da ima i originalnu rešetku hladnjaka, plastične štitnike za pragove i krila iznad točkova, masivne branike, svetla za maglu... Moguće je doplatiti i svetla za maglu na krovu, pa čak i maskirnu boju.„Bronto“ ima klima uređaj, udobnija sedišta, globalni sistem pozicioniranja, poboljšanu zvučnu i izolaciju vibracija.„Nivu bronto“ pokreće standardni benzinski motor zapremine 1,7 litara sa 83 konjske snage, ima petostepeni menjač i pogon na sva četiri točka sa blokadom prednjeg i zadnjeg diferencijala.„Bronto“ se od drugih „niva“ razlikuje i po ojačanom vešanju i zadnjem mostu.U zavisnosti od nivoa opreme, može da ima i ABS, servo-volan, električne podizače stakala, grejanje sedišta...\nekonomija, rusija, automobili, lada niva, rusija – ekonomija, nauka i tehnologija\n„Lada niva bronto“ najmoćnija je i najskuplja verzija legendarnog ruskog terenca. Prodaja obnovljene verzije „lade nive bronto“ počela je pre pola godine, a iz „Lade“ su objavili video-snimak koji pokazuje šta sve može ovaj poznati terenski automobil.\n„Lada niva bronto“ košta u Rusiji oko milion rubalja, tačnije njena cena kreće se od 939.900 do 994.900 rubalja, što je od 11.200 do 11.900 evra, i zavisi od opreme.\nAvtoVAZ je objavio video na kom se vidi kako „lada niva bronto“ ide preko teških terena, različitih podloga, prelazi brzu reku, penje se na planinu po stenovitom terenu...\n„Niva bronto“ prodaje se u nekoliko varijanti. Osnovna oprema ove verzije uključuje metalne rol-barove, krovne šine, šire gume... Takođe, „bronto“ može da ima i originalnu rešetku hladnjaka, plastične štitnike za pragove i krila iznad točkova, masivne branike, svetla za maglu... Moguće je doplatiti i svetla za maglu na krovu, pa čak i maskirnu boju.\n„Bronto“ ima klima uređaj, udobnija sedišta, globalni sistem pozicioniranja, poboljšanu zvučnu i izolaciju vibracija.\n„Nivu bronto“ pokreće standardni benzinski motor zapremine 1,7 litara sa 83 konjske snage, ima petostepeni menjač i pogon na sva četiri točka sa blokadom prednjeg i zadnjeg diferencijala.\n„Bronto“ se od drugih „niva“ razlikuje i po ojačanom vešanju i zadnjem mostu.\nU zavisnosti od nivoa opreme, može da ima i ABS, servo-volan, električne podizače stakala, grejanje sedišta...\n25 Oktobar 2021, 21:31


Treći susrtet predstavnika Vlade Srbije sa nastavnicima-savetnicima\n► Treći susrtet predstavnika Vlade Srbije sa nastavnicima-savetnicima\n29.10.2018 | 15:56h ► 21:00h Beograd\nPredsednica Vlade Srbije Ana Brnabić i ministar prosvete, nauke i tehnološkog razvoja Mladen Šarčević ocenili su danas da je unapređivanje kvaliteta rada na svim nivoima sistema obrazovanja neophodan u cilju prilagodi zahtevima četvrte industrijske revolucije.\nU saopštenju posle sastanka sa nastavnicima osnovnih i srednjih škola iz Srbije koji kao savetnici pomažu kolegama da primene nova rešenja u obrazovanju, navedeno je da su članovi vlade danas treći put sa njima razgovarali o nastavku reforme obrazovanja i unapređenju rada ustanova.\nBrnabić je ocenila da je ulaganje u obrazovanje i podrška nastavnom kadru od velikog značaja za razvoj Srbije, a Šarčević da je podizanje nivoa odgovornosti svih aktera u obrazovanju i stvaranje uslova za veću efikasnost u njihovom radu "ključni zahtevi koje je doneo novi sistemski zakon iz 2017. godine".\nNa sastanku je razgovarano o reformi nastavnih planova koja je pokrenuta ove školske godine, o iskustvima u korišćenju eDnevnika, i o iskustvima u dualnom obrazovanju.\nPremijerku Brnabić i ministra Šarčevića nastavnici iz Sombora i Vladičinog Hana informisali su o pozitivnim iskustvima koje njihove škole imaju u radu sa decom migrantima, a na sastanku je dogovoreno da Tehnička škola u Kuli dobije podršku za uspostavljanje Centra za energetsku efikasnost i održivi razvoj.\nTakođe je saopšteno da je u toku izrada akcionog plana za sistemsko unapređenje obrazovanja dece sa posebnim potrebama, koji bi trebalo da bude završen do kraja godine.\nBrnabić je rekla da očekuje da Srbija uskoro postane punopravna članica Evropske organizacije za nuklearna istraživanja - CERN, u kojoj se za nastavnike fizike organizuju dodatne obuke.\nBrnabić veruje da će Srbija na vreme dostaviti izveštaj GRECO\nPredsednica Vlade Srbije Ana Brnabić izjavila je danas da veruje da će Srbija uspeti da na vreme dostavi izveštaj "Grupi država Saveta Evrope za borbu protiv korupcije" (GRECO).\nU sredu, 31. oktobra, Srbija mora da dostavi dodatni materijal tom telu Saveta Evrope, pošto je ocenjeno da je nazadovala u borbi protiv korupcije i da je, od 13 preporuka koje je dobila, sedam ispunila delimično, a šest uopšte nije.\n"To je velika tema i moramo na tome mnogo da radimo", rekla je Brnabić novinarima u Beogradu.\nPodsetila je da je osnovano "koordinaciono telo" Vlade Srbije koje radi na tim preporukama, te smatra da je u posednjih šest meseci urađeno mnogo, ali da mora da se radi još mnogo, i da se sarađuje s grupom GRECO.\nTelo Saveta Evrope GRECO je sredinom marta saopštilo da Srbija nije primenila nijednu od 13 preporuka tog tela iz 2015. za sprečavanje korupcije među poslanicima, sudijama i tužiocima.\nDva meseca kasnije, objavljen je godišnji izveštaj za 2017, uz upozorenje da je Srbija "nazadovala u borbi protiv korupcije", i protiv nje je pokrenut postupak zbog nesprovođenja preporuka tog tela Saveta Evrope.\nPoreske olakšice za inovacije i razvoj\nPremijerka Srbija Ana Brnabić najavila je danas da će od januara iduće godine biti poreskih olakšica za investicije u inovacije, istraživanje i razvoj.\nOna je novinarima rekla da Ministarstvo finansija priprema te olakšice i da očekuje da one budu uskoro predstavljene.\n"Od januara ćemo imati odbitak na porez na dobit ukoliko preduzeće ulaže u istraživanje i razvoj u Srbiji, ili (odbitak) na inovativni proizvod proizveden u Srbiji", kazala je Brnabić i dodala da će biti još sličnih mera.\nRekla je da će poreskih olakšica biti za sve što je povezano s intelektualnom svojinom.\nporeske olakšice /\nKljučni izazovi za novog predsednika Ukrajine Volodomira Zelenskog su korupcija, beda, urušavanje ekonomije i nesmanjena ekonomska i finansijska moć oligarha, kao i građanski rat i činjeničko...\nPremijerka Ana Brnabić izjavila je danas da je ubistvo 16 novinara RTS-a tokom NATO bombardovanja "varvarsko delo" kojeg treba da se stidi većina zemalja koje sada pričaju o slobodi...


Vesti online / Vesti / Svet / Gaza: Izraelski vojnici ranili demonstranta\nGaza: Izraelski vojnici ranili demonstranta\nIzraelski vojnici ranili su jednog učesnika protesta protiv višedecenijske blokade pojasa Gaze, kada su pucali na njega, navode palestinski zdravstveni radnici.\nZa to vreme demonstranti pristižu na poslednji protest, koji se održava danas, u okviru šestonedeljnih protesta duž granice Izraela sa pojasom Gaze.\nOgranizatori demonstracija pod nazivom "Veliki marš za povratak" kažu da očekuju više desetina hiljada stanovnika Gaze na pograničnim kampovima u narednim danima.\nIzraelski vojnici ubili su 43 Palestinca tokom šestonedeljnih protesta, koji se završavaju 15. maja, na dan koji Palestinci nazivaju "Nakba" ili "Dan katastrofe", kojim se obeležava raseljavanje više stotina hiljada Palestinaca tokom sukoba koji su izbili zbog formiranja izraelske države 1948. godine, podseća Rojters.\nPalestinci su 30. marta postavili kampove duž granice duge 65 kilometara i započeli šestonedeljni protest protiv blokade te granice koju su uveli Izrael i Egipat 2007. godine.


Legendarni Divljan pevao damama u punom DOB-u - Rock SvirkeRock Svirke\nLegendarni Divljan pevao damama u punom DOB-u\nVlada Divljan i Nevladina organizacija održali su u utorak uveče svoj treći osmomartovski koncert u Beogradu u ispunjenoj velikoj dvorani renoviranog Doma omladine, a domaći mediji ističu zdrav ironičan pristup i odličnu zabavu uz vanvremenske hitove idola i njegove solo karijere.\n„Legendarni muzičar podsetio je prisutne da se proslavljala stogodišnjica od kako se obeležava 8. mart i koncert otvorio numerom ‘Sve laži sveta’. Već drugu pesmu ‘Samo ponekad’ je posvetio samo muškarcima. Do kasno u noć ipak je na kraju naravno, bilo više pesama samo za dame. Na koncertu su se kao gosti pojavile grupe Svi na pod i Letnji kino, bend nekadašnjeg gitariste sastava Film Maksa Juričića. Divljan je inače prvi muzičar koji je svirao u tek renoviranoj velikoj sali Doma omladine“, izvestio je dnevnik Danas.\nBeogradska televizija Studio B postarala se da u jutarnjem programu „Beograde dobro jutro“ uz izveštaj sa koncerta pusti i snimak jedne pesme, dok je Radio-televizija Srbije primetila da je Divljan „ispunio renoviranu salu DOB-a i želeo da publika shvati blagi otklon i ironiju njegovog osmomartovskog koncerta“.\nDnevni list 24 sata je o koncertu izvestio u članku pod naslovom „Balade za lepši pol“, dok je Blic istakao da je „u Domu omladine večiti dečko beogradskog novog talasa Divljan svirao za pripadnice lepšeg pola“.\n„Specijalni gosti sada već tradicionalnog koncerta bila je grupa Ljetno kino i članovi sastava Svi na pod. Osim očekivano divnog ugođaja sa vanvremenskim Vladinim hitovima kao što su ‘Jedina’, ‘Dok dobuje kiša’, ‘Rusija’… na koncertu su pucale žice na gitari, a bubnjar Marko Milivojević najavio je svoju ženidbu 26. marta. Svi zajedno u Domu omladine pevali su pesmu ‘Ona to zna'“, kaže Blic.


Više nije uvek i bolje – koliko su zaista korisni vazdušni jastuci za kolena? – Radio Televizija Novi Pazar\nViše nije uvek i bolje – koliko su zaista korisni vazdušni jastuci za kolena?\nAugust 23, 2019 Jasmina Petlaca 169 Views\nVazdušni jastuci za kolena imaju zanemarljiv učinak na rizik od povreda, a mogu ga čak i povećati, tvrde u Američkom institutu za bezbednost na putevima.\nDa vazdušni jastuci u automobilima sprečavaju teže povrede u slučaju nesreća dobro je poznata stvar, ali dodavanje sve više njih u vozila ne rezultira uvek i boljom zaštitom.\nVazdušni jastuci za kolena, koji se aktiviraju sa donje komandne table i namenjeni su smanjenju povreda nogu, imaju zanemarljiv učinak na rizik od povreda, a mogu ga čak i povećati, pokazalo je istraživanje koje je u objavio Američki institut za bezbednost na putevima (Insurance Institute for Highway Safety – IIHS), koji je pandan evropskom Euro NCAP-u.\n“Mnogo ljudi ima tu ideju da je više i bolje”, rekla je Becky Mueller iz IIHS-a. Ali preliminarno istraživanje ukazuje da to u ovom slučaju možda i nije tačno.\nStudija IIHS ispitala je podatke iz više od 400 testova frontalnog sudara i stvarnih izveštaja o sudarima iz 14 američkih država. Od dve vrste testova frontalnog sudara onaj “sa malim preklapanjem” znači da 25 odsto prednjeg dela vozila ima udar sa barijerom, dok test “umerenog preklapanja” predstavlja 40 odsto interakcije sa barijerom, objašnjava Mueller.\n“U testu malog preklapanja, vazdušni jastuci za kolena povezani su sa povećanim rizikom od povreda potkolenice i desne butne kosti, iako je rizik od povrede glave nešto smanjen”, navodi se u studiji.\nSa druge strane, vazdušni jastuci za kolena nisu uticali na povrede prilikom testa umerenog preklapanja.\nAnaliza sudara u stvarnom svetu pokazala je da vazdušni jastuci za kolena smanjuju ukupni rizik od povrede za pola procenta, sa 7,9 na 7,4 odsto.\n“Mislimo da će vazdušni jastuci za kolena biti efikasni u sprečavanju nekih vrsta povreda nogu, ali takođe mogu dovesti ljude u opasnost zbog drugih vrsta povreda nogu koje se ne dešavaju u vozilima bez tih vazdušnih jastuka”, rekla je Mueller.\nStudija IIHS-a dalje pokazuje da bi redizajniranje donjeg dela instrument table, kako bi se sprečio kontakt sa nogama, moglo biti “jednako efikasno rešenje u sprečavanju povreda nogu” kao i vazdušni jastuci za kolena.\n“Ostale vrste vazdušnih jastuka, poput prednjeg vazdušnog jastuka na vašem upravljaču ili bočnih zavesa vazdušnih jastuka obično su usredsređene na smrtne povrede”, kaže Mueller.\n“Povrede glave i grudnog koša mogu uzrokovati smrt, tako da je nama istraživačima lako reći da su vazdušni jastuci spasili život ili da bi mogli spasiti život. Povrede nogu neće nužno ubiti ljude, tako da je teže istražiti koliko je efikasna ta tehnologija”, objašnjava ona.\nS obzirom da su automobili opremljeni vazdušnim jastucima za kolena tek otprilike poslednjih 10-ak godina, rekla je Mueller, ima jedva dovoljno podataka da bismo počeli da ih proučavamo.\nIIHS navodi i da je jedan od razloga zašto su neki proizvođači automobila ugradili vazdušne jastuke za kolena taj da bi njihovi modeli mogli da prođu propisane federalne testove sa nevezanim ispitnim lutkama. Sa druge strane, IIHS podseća da su na njihovim ispitivanjima lutke uvek vezane pojasevima prilikom testova bezbednosti.\nFoto: IIHS (ilustracija)\n← Dinar slabiji za 0,1 odsto, kurs 117,90\nŠarčević najavio: Od sledeće godine velika promena u školama, a kreće od predškolskog →


Vučić-Erdogan: Bošnjaci most saradnje, do kraja meseca ugovor za put Novi Pazar-Tutin – Radio Televizija Novi Pazar\nOctober 17, 2018 October 17, 2018 N A 472 Views\nPredsjednik Turske Redžep Tajip Erdogan telefonom je razgovarao s predsjednikom Srbije Aleksandrom Vučićem. Erdogan i Vučić su razgovarali o bilateralnim odnosima kao i o značaju očuvanja mira i prosperiteta u regionu. Tokom razgovora je potvrđena odlučnost dodatnog jačanja odnosa Turske i Srbije na svim poljima.\nPrеdsеdnik Erdogan jе rеkao da očеkujе prеdsеdnika Vučića na cеrеmoniji otvaranja novog, trеćеg aеrodroma u Istanbulu na Dan Rеpublikе Turskе 29. oktobra, kao i da tom prilikom budu potpisani prvi ugovori o izgradnji putеva u Srbiji, posеbno puta Novi Pazar – Tutin.\nPrеdsеdnik Vučić i prеdsеdnik Erdogan su sе saglasili da su bilatеralni odnosi Srbijе i Turskе u stalnom usponu, jеr jе politički dijalog intеnzivan, a еkonomska saradnja svе obimnija. Oni su konstatovali da su Bošnjaci u Srbiji, koji živе u Sandžaku, most saradnjе izmеđu dvije zеmalje.\nDvojica sagovornika su sе saglasila da odmah počnu priprеmе i za višеdnеvnu zvaničnu posеtu prеdsеdnika Erdogana Srbiji u 2019. godini.\n← Vučić i Erdogan telefonom o Kosovu\nI “Stari dedo” u trci za BNV →


OBELEŽEN DAN EVROPE: EU PROGRAMI SA RAZLIČITIM MOGUĆNOSTIMA ZA GRAĐANE\nPovodom Dana Evrope, u Subotici je danas otvoren “EU Info kutak”. Ovom prilikom promovisani su EU programi “Evropa za građane i građanke”, “Erasmus plus” i “Kreativna Evropa”, koji pružaju različite mogućnosti za mlade, obrazovne i kulturne institucije, udruženja i lokalne samouprave iz Srbije.\nU svetlu obeležavanja “Dana Evrope” u “Evropskoj godini kulturnog nasleđa”, ovi programi doprinose i očuvanju saradnje, kulturne raznolikosti, interkulturalnog dijaloga i solidarnosti.\nCentar lokalne demokratije i Evropski pokret u Srbiji su, povodom Dana Evrope, otvorili na Trgu slobode u Subotici “EU Info kutak” sa ciljem da informišu građane o EU, njenim institucijama, državama članicama, kao i o procesu pristupanja Srbije Evropskoj uniji.\n“Ove godine promovišemo i evropske programe u kojima Srbija učestvuje. To su “Evropa za građane i građanke”, “Kreativna Evropa” i “Erasmus plus” koji pružaju različite mogućnosti za mlade, za kulturne i obrazovne institucije i lokalne samouprave u Srbiji”, kaže Silvija Patarčić iz subotičke kancelarije Centra lokalne demokratije.\nPovodom “Dana Evrope”, na istom zadatku bili si i volonteri subotičke kancelarije “Evropskog pokreta u Srbiji”.\n“Građane interesuje EU, a glavno pitanje je kada ćemo ući u Evropsku uniju. To ih sve najviše interesuje. Uglavnom su zainteresovani, prilaze, delimo im informacije tako da smo zadovoljni posetom”, dodaje Lidija Kovač Đerović iz subotičke kancelarije “Evropskog pokreta u Srbiji”.\nIlija Đukanović, član Gradskog veća zadužen za socijalna pitanja, istakao je da, iako Srbija nije u EU, jeste na “evropskom putu” te da se njeni građani nadaju da će uskoro postati deo velike evropske porodice.\n“Grad Subotica jeste evropski grad. On je to po svojoj tradiciji, po svojoj istoriji, po negovanju različitih kultura i jezika. Ono što je bitno jeste da naš grad učestvuje na svim konkursima Evropskih fondova jer nam je veoma važno da unapredimo život naših građana”, kaže Ilija Đukanović, član Gradskog veća Subotice zadužen za socijalna pitanja.\nObeležavanju “Dana Evrope” prisustvovao je i Velimir Pleša, generalni konzul Republike Hrvatske u Subotici.\n“Kao diplomatskom predstavniku Republike Hrvatske koja je članica EU, od sveg srca želim da Republika Srbija na svom putu, čim prije, ispuni sve uvjete i ja sam zaista siguran da će, u najkraćem mogućem roku, Srbija također biti članica velike evropske obitelji”, izjavio je Velimir Pleša, generalni konzul Republike Hrvatske u Subotici.\nIspred “EU Info kutka”, učenici Muzičke škole su građanima okupljenim na Trgu slobode u Subotici izveli prigodan muzički program povodom “Dana Evrope”.


Partizan pozvao dečje organizacije i škole fudbala da se prijave za utakmicu sa AZ Alkmarom - SPORTSKI ŽURNAL\nUtakmica Partizana i AZ Alkmara igra se u četvrtak 19. septembra od 21 čas u Humskoj\nFudbalski klub Partizan pozvao je danas zainteresovane dečje organizacije, škole i škole fudbala da se prijave i prisustvuju utakmici sa AZ Alkmarom, u prvom kolu grupne faze Lige Evrope.\nIvan · 11 septembar, 2019 18:07\nOvako je i najbolje samo deca na stadione\nPartizan Forever · 12 septembar, 2019 10:40\nNapravite spektakl i pošaljimo još lepsu sliku nego prošlog puta protiv Moldea. Klub će nešto i potrošiti ali će nam se vratiti višestruko. Inače ta utakmica je mnogo važna, rezultat treba ostvariti po svaku cenu. Ima 6 utakmica u grupi, biće dosta bodova da se osvoji, ali moraju se koristiti sve prilike. Kao pre 2 god prva utakmica protiv Jang bojsa u gostima, nereseno i upisan jedan bod, a koji je na kraju bio presudan za prolaz dalje


John Legend investira u CBD i sebe naziva vjernikom • Drugs Inc.eu\nJohn Legend je najnovija poznata osoba koja ulaže u industriju kanabisa. Prema Billboard-u, John Legend surađuje sa PLUS proizvodima za jedanCBDlinija od edibles uvesti. Plus je kompanija iz San Mateoa, u Kaliforniji, fokusirana na korištenje prirodnih proizvoda za uravnoteženje života potrošača.\n"Uvjerio sam se u dobrobiti CBD-a već neko vrijeme", rekla je Legenda u izjavi. „Privukao me Plus tim jer su inovativni porodični posao i koriste nauku za isporuku konzistentnog i visokokvalitetnog proizvoda. Cijenim što su posvećeni postavljanju visokog standarda u industriji koja je do sada bila prilično neuređena. "\nUloga poznatog pjevača je da pomogne u promociji nove ponude proizvoda CBD. Nova CBD linija sastojat će se od tri proizvoda: BALANCE u aromi borovnice, UPLIFT u aromi grejpa i SLEEP u aromi čaja od kupine. Sva tri proizvoda se mogu kupiti putem sajt kompanije.\n"Uspostavili smo svoju reputaciju jestivih proizvoda nudeći kupcima dosljednu i precizno doziranu gumicu koristeći visokokvalitetne ekstrakte", rekao je Jake Heimark, izvršni direktor i suosnivač PLUS-a. "Naša CBD linija nadograđivat će se na toj ekspertizi i povjerenju koje smo stekli, a istovremeno će pružiti novo iskustvo potrošačima."


Zvanični predstavnik BIA u Makedoniji nije tamo ilegalno: Ivica Dačić\nMinistar inostranih poslova Srbije Ivica Dačić izjavio je da pripadnik BIA Goran Živaljević ulaskom u Sobranje u noći kada su u to zdanje upali demonstrani nije prekršio diplomatske protokole i da je samo obavljao svoj posao, prenosi Beta.\n"Nije učestvovao u krivičnom delu, samo je izveštavao o situaciji u Makedoniji, jer Srbija mora da zna kako se ta situacija može odraziti na nacionalne i državne interese", rekao je Dačić novinarima u Beogradu i dodao da u Sobranju u noći kada su u njega upali demonstranti nije bilo građana Srbije.\nUpitan s kim je Živaljević ušao u Sobranje, Dačić je rekao: "E, da ja vama kažem sad", a potom pročitao spisak imena ljudi iz Makedonije koji su u Srbiji organizovali proteste protiv premijera Aleksandra Vučića i naveo da o tome Makedoniju obaveštavaju već dve godine.\nUpitan da li očekuje pogoršanje odnosa s Makedonijom, Dačić je rekao da je razgovarao sa makedonskim ministrom spoljnih poslova i da mu on ništa nije spomenuo o Živaljeviću, a da je mandatar za sastav nove vlade Zoran Zaev rekao samo da službe to treba da reše između sebe.\nMinistarstvo spoljnih poslova Makedonije je ranije pozvalo na razgovor ambasadorku Srbije Dušanku Divjak-Tomić da objasni prisustvo Živaljevića u Sobranju. Dačić je za RTS potvrdio da će ambasadorka danas otići u makedonsko ministarstvo.


Trifunović: Izvinjavam se Mađari, to je bio lapsus | Mondo Portal\nPredsednik Pokreta slobodnih građana Sergej Trifunović izvinio se svim Mađarima zbog izjave o naseljavanju Sirijaca i Mađara u Srbiju, na protestu "Jedan od pet miliona" u Beogradu, i rekao da je to bio lapsus.\nTrifunović je u emisiji "Utisak nedelje" naveo da je na početku protesta pozdravio sve građane Srbije, uključujući Mađare, a da je njegova izjava bila lapsus jer "razmišlja brže nego što govori".\nPrethodno je mađarski pokret, partner Pokreta slobodnih građana, zatraži Sergeja Trifunovića, da se izvini jer je teško uvredio vojvođanske Mađare.\n"Govoreći o odlasku mladih iz Srbije, osvrnuli ste se i na organizovano doseljavanje migranata, i među njih ste svrstali Mađare koji duže od 1.000 godina žive na ovim prostorima", navelo je Predsedništvo Mađarskog pokreta u saopštenju.\nMađarski pokret ukazao je da je Trifunović u obraćanju građanima među kojima je bilo i brojnih pripadnika mađarske zajednice, članova i simpatizera tog pokreta i drugih opozicionih političkih organizacija, izneo "jednu tešku uvredu i da to nije prvi put da se u njegovim izjavama pojavljuje "neumerenost".\n20.04.2019. | 21:31 > 21:38 video 43 0\n20.04.2019. | 18:47 > 18:48 22 0


Oglas od milijardu dolara: Japanski bogataš traži saputnicu za put oko meseca - 14.01.2020, Sputnik Srbija\nJapanski milijarder Jusaku Maezava objavio je oglas u kojem traži devojku ili ženu sa kojom će da otputuje u „obilazak Meseca“ i tako postati prvi turista koji... 14.01.2020, Sputnik Srbija\n© AFP 2021 / TOSHIFUMI KITAMURAJapanski milijarder Jusaku Maezava\nJapanski milijarder Jusaku Maezava objavio je oglas u kojem traži devojku ili ženu sa kojom će da otputuje u „obilazak Meseca“ i tako postati prvi turista koji će preko kompanije „Spejs iks“ otputovati u svemir.\nNa sajtu gde je objavljen oglas stoji da je „Maezava već dugo vremena maštao o tome da otputuje u svemir, ali da to putovanje želi da podeli sa posebnom osobom, sa kojom bi potom proveo i ostatak života“.\nZamišljeno je da sve devojke i žene koje se jave na taj oglas istovremeno učestvuju i u rijalitiju „Ful mun lavers“, koji će biti emitovan na japanskom striming servisu „Abema TV“.\nNa konkurs se mogu prijaviti devojke i žene počev od 20 godina starosti, koje žele da maksimalno uživaju u životu i koje se zalažu za mir u svetu.\nKonkurs traje veoma kratko — prijave su otvorene svega do narednog petka, 17. januara, a prema planu kandidatkinje za drugi krug će biti odabrane do kraja januara.\nOne koje budu ušle u drugi krug će tokom februara i marta imati „tet-a-tet“ sastanak s Maezavom kako bi se bolje upoznali, a konačnu odluku doneće japanski milijarder do kraja marta.


Viktorija Nuland napušta Stejt department - 26.01.2017, Sputnik Srbija\nPomoćnica državnog sekretara SAD za Evropu i Evroaziju Viktorija Nuland napustiće svoju dužnost, prenosi AP. 26.01.2017, Sputnik Srbija\n© REUTERS / Sergei KarpukhinViktorija Nuland\nAmerički spoljnopolitički resor će odmah napustiti nekoliko diplomata. Osim Nulandove, sa funkcija su otišli pomoćnici državnog sekretara Džojs Bar i zamenik državnog sekretara Patrik Kenedi.\nU ovom trenutku obaveze državnog sekretara vrši zamenik bivšeg šefa Stejt departmenta Džona Kerija, Tomas Šenon. Izabrani predsednik SAD kandidovao je na ovu dužnost Reksa Tilersona, njegovu funkciju za sada nije potvrdio Senat.\nViktorija Nuland je aktivno učestvovala u događajima u Ukrajini od pre dve godine, posećujući Kijev na vrhuncu masovnog nezadovoljstva u zimu 2013⁄2014 godine. U intervjuu Si-En-Enu je izjavila da su SAD uložile u demokratiju u Ukrajini pet milijardi dolara, ali da novac nije „bio potrošen za podršku Majdanu“.


NENAD RISTOVIĆ: Želimo da Zaječar vode USPEŠNI, a ne POSLUŠNI (VIDEO)\nGradski odbor Srpske napredne stranke u Zaječaru doneo je odluku da kandidat za narodnog poslanika iz Zaječara na predstojećim...\nKako je objavljeno u Službenom glasniku Republike Srbije, od 14. februara, Vlada Republike Srbije raspustila je Skupštinu grada Zaječara i obrazovala Privremeni organ.\nIako je po zakonu definisano da nakon ostavke gradonačelnika postoji rok od 30 dana da se izabere novi, Vlada Srbije ipak je donela odluku da raspusti Skupštinu grada i uvede privremeni organ.\nPrivremeni organ gradom će upravljati do konstituisanja nove Skupštine, a predsednik Gradskog odbora Liberalno demokratske partije u Zaječaru, Nenad Ristović je za portal Zaječar Online istakao da ovakav način uvođenja privremenog organa ukazuje na stanje u redovima onih koji su do sada vodili grad Zaječar.\n„Ljudi koji nisu imali trunku morala, koji sada drže i nož i pogaču, mogu da troše pare u ovom periodu do izbora na način, a da pri tome nemaju nijedan kontrolni organ koji je ustvari Skupština grada Zaječara. O svemu tome govorićemo posle izbora i kada ovi ljudi odu sa političke scene grada Zaječara“, rekao je Ristović.\nA povodom spekulacija da će Nenad Ristović (LDP), Miloš Stojadinović (DS) i Aleksandar Branković (SDS) zajedno izaći na predstojeće lokalne izbore, Ristović je rekao:\n„U Zaječaru se trenutno vrši niz razgovora i dogovora između političkih partija, grupa građana i pojedinaca i svih onih ljudi kojima je Zaječar na prvom mestu. Suština je napraviti jednu građansku listu koja će obuhvatiti sve kvalitetne ljude koji žele da učestvuju u vođenju grada“, istakao je Ristović i poručio:\n„Želimo da damo najbolje, najkvalitetnije, najstručnije ljude, a ne poslušnike koji su do sada vodili ovaj grad“.\nReakcija IVANA JOKOVIĆA – grupa građana „Zajedno za Zaječar“ – Ivan Joković Labud\nReakcija SAŠE RADULOVIĆA – odbornička grupa „Svi za ZAJEČAR“\nPrethodni tekstIVAN JOKOVIĆ: Ovakvim odlukama vlast PONIŽAVA građane Zaječara! (VIDEO)\nSledeći tekstDnevni horoskop za 17. februar 2017. godine


SILICIJ PO NERAZUMNO NISKIM CIJENAMA: Kompanije iz Jajca i Mrkonjića pod istragom EU zbog dampinga - Impuls\nObjavljeno: Petak, 29 Decembar 2017 10:11\nPod istragom su, kako saznaje Žurnal, dvije kompanije iz BiH, BSI Jajce i R-S Silicon iz Mrkonjić Grada. Obe kompanije su dio italijanske grupacije Metalleghe\nEvropska komisija pokrenula je istragu protiv BiH zbog sumnje da su bh. kompanije koje izvoze silicij damping cijenama ugrozile tržište Evropske unije, saupćeno je iz Komisije.\nPod istragom su, kako saznaje Žurnal, dvije kompanije iz BiH, BSI Jajce i R-S Silicon iz Mrkonjić Grada. Obe kompanije su dio italijanske grupacije Metalleghe.\n„Evropska komisija primila je žalbu o zaštiti od damping uvoza iz zemalja koje nisu članice EU. U žalbi se navodi da damping cijene silicija uvezenog iz BiH i Brazila izazivaju materijalnu štetu privredi EU“, navedeno je u zvaničnom saopćenju Evropske komisije\nPrijavu protiv bh. izvoznika podnijele su španska Ferroatlantica i francuski Ferropem. Oni u svojoj prijavi dostavljenoj u novembru ove godine traže da se uvedu antidamping mjere na period od 5 godina. Pod istragom će biti period od 1. oktobra prošle do 30. septembra ove godine. U prijavi koja je dostavljena Evropskoj komisiji navedeno je da je kompanija BSI Jajce na tržište Evropske unije plasira kompletnu godišnju proizvodnju koja iznosi između 18 i 20 hiljada tona, dok je ukupna proizvodnja u BiH 33 hiljade tona.\nPrema informacijama Žurnala, koje smo dobili od Ministarstva za vanjsku trgovinu i ekonomske odnose BiH, tokom 2016. godine iz BiH je na tržište EU izvezeno ukupno 18 hiljada tona silicija, rude koja se koristi u metalnoj industriji, dok je za prvih deset mjeseci ove godine izvezeno 29 hiljada tona. Vrijednost izvezenog silicija tokom ove godine je 101 milion maraka, dok je prošlogodišnja vrijednost iznosila 60 miliona maraka.\nKomaniju BSI Jajce 2004. godine preuzela je italijanska kompanija Metalleghe, a ukupni osnivački kapital je bio 2 miliona maraka. Metalleghe je 2015. godine otvorio još jedno svoje postrojenje, ovaj put u Mrkonjić Gradu. Na otvaranju kompanije R-S Silicon pojavio se kompletan politički vrh Republike Srpske sa Miloradom Dodikom na čelu. Tada je saopćeno da će proizvodni kapacitet ove kompanije biti 18 hiljada tona silicija, te da će kompletna proizvodnja biti plasirana na tržište EU.\nPrema informacijama kompanija koje su prijavile bh proizvođače silicija, na teritoriji BiH postoji samo jedan korisnik te rude. U pitanju je mostarski Aluminij koji silicij nabavlja od kineskih dobavljača. Upravo su se kineski dobavljači silicija 2014. godine našli pod istragom Evropske komisije, koja je tada donijela konkretne mjere i spriječila damping cijene na tržištu EU.


Han u poseti Srbiji 25. i 26. jula, reforme i regionalna saradnja teme razgovora - European Western Balkans\nAutor EWB 24. 07. 2019. 24. 07. 2019.\nBRISEL / BEOGRAD – Evropski komesar za politiku susedstva i pregovore o proširenju Johanes Han posetiće Beograd 25. i 26. jula, gde će se sastati sa predsednikom Aleksandrom Vučićem i premijerkom Anom Brnabić, a takođe će prisustvovati dodeli nagrada na Sportskim igrama mladih.\nHan će u Beograd stići iz Skoplja, gde će se takođe sastati sa predsednikom i premijerom Severne Makedonije, kao i drugim visokim zvaničnicima.\nKomesar Han će, u Beogradu, razgovarati o reformama povezanim sa EU i regionalnoj saradnji. Tokom dodele nagrada na Sportskim igrama mladih, naglasiće podršku Evropske unije mladima u Srbiji i regionalnom pomirenju, stoji u saopštenju Evropske komisije.\nPredsednik upravnog odbora Centra za evropske politike Srđan Majstorović podvlači nastavak reformi u Srbiji, u okviru pristupnih pregovora sa EU, kao temu o kojoj će se razgovarati u roku posete.\n“Verujem da će naglasak biti na pitanjima od suštinskog značaja za nastavak procesa evropskih integracija u Srbiji – pitanja funkcionisanja parlamenta, bojkota opozicije, vladavine prava, i naglaska na ona pitanja koja će biti u centru pažnje buduće EK”, rekao je Majstorović za Tanjug.\nOn je podsetio da je Komsiija pre nekoliko dana saopštila da će ubuduće mnogo više pažnje posvećivati pitanjima promocije i zaštite vladavine prava, kao i implementacije sankcija prema državama članicama koje ne poštuju osnove vladavine prava.\nU takvom kontekstu, realno je da će poruka i ka našoj vladi biti da se mnogo više mora posvetiti reformama u oblasti vladavine prava, podvukao je Majstorović.\nHan, predstavnik odlazeće EK, istovremeno je i kandidat za člana buduće Komisije, jer ga je nedavno i zvanično imenovala austrijska vlada.\nProtivkandidat za mesto komesara za proširenje i susedsku politiku mogao bi da mu bude i slovenački kandidat, budući da je ta zemlja izrazila želju da joj “pripadne” ta pozicija.\nJohanes HanSeverna MakedonijaSportske igre mladihSrđan Majstorović\nEU: Nisu dvostruki standardi, već je Kosovo “jedinstveno”


Poboljšajte poslovne procese i uštedite vreme pomoću SENDYS Explorer-a, rešenja za upravljanje dokumentima koja će kompanijama bilo koje veličine pomoći da ispune svoje potrebe za protokom dokumenta, povećavajući svoju efikasnost.\nSENDYS Explorer omogućava korisniku da konvertuje dokumente i distribuira ili prenese na izabranu lokaciju, pružajući veću fleksibilnost za uređivanje, pristup, štampanje, preuzimanje i deljenje datoteka.\nSkenirajte direktno na bilo koje rešenje za dokumente u oblaku. Prebacite skenirana dokumenta sa vašeg MFP-a direktno na Dropbox, OneDrive, Google drive i Microsoft SharePoint na jednostavan način.\nPrebacite skenirana dokumenta u različite formate (TXT, TIFF, PNG, JPEG, searchable PDF i PDF/A) koje možete kasnije menjati.\nSENDYS Explorer uključuje "lajt" sistem za upravljanje dokumentima koji omogućava korisnicima da pristupe svojim datotekama da pretražuju tekstove unutar sadržaja dokumenta i da prate status svih skeniranih poslova.\nProsledite e-poštu sa prilogom na SENDYS Explorer koji će se konvertovati, čuvati i odštampati.\nABBYY® Recognition Server je OCR softver za automatsko skeniranje i PDF konverziju.


Varhelji je rekao da očekuje da će plan povećati ekonomiju regiona do pet odsto i da će to biti najveća investicija za ekonomski oporavak.\nOn je na zajedničkoj konferenciji za novinare sa premijerom samoproglašenog Kosova Avdulahom Hotijem u Prištini istakao da je zahtev EU da se ubrzaju reforme, jer ove investicije idu zajedno sa napretkom reformi.\n"Ovo je plan koji ima regionalno učešće, regionalnu korist i moramo da sarađujemo jedni sa drugima", rekao je Varhelji.\nOn je naveo da zemlje EU nisu saglasne za odobravanje vizne liberalizacije žiteljima Kosova, uprkos činjenici da je Kosovo "ispunilo uslove".\nKada je reč o dijalogu Beograda i Prištine, Varhelji je rekao da je bitno da se razgovara i da vidi da postoji napredak.\n"Takođe vidim da pregovori nisu laki, ali na kraju krajeva postoji zamajac da se krene napred", rekao je Varhelji i dodao da američki partneri ponovo pokazuju interesovanje za taj proces, a rezultat je Vašingtonski sporazum, koji se "u većem delu poklapa sa ekonomskim planom EU".\n"OD TITA NISMO IZVOZILI JABUKU U INDIJU" Prvi kontingent domaćih jabuka krenuo na istok\nHoti je rekao da je u razgovoru sa Varheljijem pružio uveravanja da su u Prištini odlučni da unaprede evropsku agendu u kontekstu vizne liberalizacije. Kada je reč o dijalogu sa Beogradom, Hoti je rekao rekao da dogovor iz Vašingtona o ekonomskoj normalizaciji predstavlja "veliki korak ka konačnom sporazumu".\nNakon Prištine, Varhelji popodne dolazi u radnu posetu Beogradu, gde bi trebalo da predstavi izveštaj o napretku Srbije i Ekonomsko investicioni plan za Zapadni Balkan. Planirano je da se sastane sa najvišim zvaničnicima Srbije, uključujući premijera Anu Brnabić i predsednika Aleksandra Vučića.\nEvropski investicioni plan


Održan Svetosavski bal na brodu 'Compass River City' - Novosti - Turistički svet\nOdržan Svetosavski bal na brodu "Compass River City"\nU slavu Svetog Save, a u organizaciji KUD "Sveti Sava" Beograd, 30. januara 2015. godine održan je Svetosavski bal na novom brodu "Compass River City" koji je doplovio iz Beča, a sada je ukotvljen na keju Dunava na Novom Beogradu.\nMoleban srpskom prosvetitelju i prvom arhiepiskopu SPC održao je otac Borislav Petrić, jerej hrama Svetog proroka Ilije sa sveštenstvom. Himnu Svetom Savi intonirale su Nada Popov i Maja Ivanović, gradske igre Srbije izvodio je igrački ansambl KUD "Sveti Sava" iz Beograda sa članovima orkestra, dok su za balske standardne plesove bili zaduženi članovi plesnog kluba "Natalija i Ivica".\nDomaćin Svetosavskog bala bio je brigadni general Predrag Bandić, pilot i komandant 204. vazduhoplovne brigade Vojske Republike Srbije, a generalni pokrovitelj – Nenad Rebić, direktor austrijske kompanije Scrhrack Technik Srbija u Beogradu.\nBal je organizovala gospođa Dragana Mirkovic – direktorka KUD "Sveti Sava", o srpskoj trpezi sa dvora Nemanjića brinuo je maestro kulinarstva Mića Stojanović, dok je voditelj Svetosavkskog bala Miša Ćirić bio zadužen da gostima u svečanim toaletama, svojim glasom i pričama dočara vreme početka balova u Srbiji na dvoru kraljice Natalije Obrenović s kraja XIX veka, započetim prvim Svetosavskim balom koji je Knjaz Miloš organizovao u Beču 1846. godine. Tom balu prisustvovali su i Vuk Karadžić, Petar Petrović Njegoš, kompozitor Johan Štraus, diplomate i brojne druge ugledne zvanice.\nProfesionalno osoblje broda "C.R.City" služilo je lepa crvena i bela bina Vinskog podruma Radovanović, dok su se na repertoaru smenjivale tradicionalne gradske pesme i igre Srbije, kola Srpkinja, kolo Srpskih sestara, Inženjersko i kolo Dorćolka, engleski i bečki valcer, tango, cha-cha-cha…\nSvojim dolaskom i prisustvom na balu, gosti-zvanice postali su donatori za rekonstrukciju originalne srpske nošnje sa Kosova i Metohije, na čemu KUD "Sveti Sava" iskreno zahvaljuje. Od 31. januara, članovi KUD-a kreću na turneju u London, a potom u Nemačku. Srećan im put u promociji tradicije i kulture Srbije.


Šešelj: Krajnji trenutak da se pokrene istraga zbog Petog oktobra – Okvir\nPredsednik Srpske radikalne stranke (SRS) Vojislav Šešelj izjavio je danas da je „krajnji trenutak“ da se pokrene istraga za dogadjaje tokom Petooktobarskih promena 2000. godine i da bi „nekažnjavanje imalo katastrofalne posledice“.\n„Naprednjački režim sedi skrštenih ruku dok prolazi zakonski rok za krivično gonjenje Mladjana Dinkića i Miroljuba Labusa koji su sa automatskim puškama upali u Narodnu banku Srbije (NBS) i ukrali zlato“, rekao je Šešelj novinarima u centrali svoje stranke.\nUpozorio je da bi izostanak krivičnog gonjenja aktera Petog oktobra bio „ohrabrenje za buduće pokušaje preuzimanja vlasti“ kao 2000. godine.\n„Nije daleko dan kad ćemo isprazniti zatvore da bismo zatvorili one koji su opljačkali Srbiju, uništili ekonomiju i isporučili ljude Haškom tribunalu“, dodao je Šešelj.\nNaveo je da su 5. oktobar 2000. godine organizovale zapadne obaveštajne službe, da su „Otporom“ dirigovali američki obaveštajci, a sve sproveli „izdajnički“ političari, mafija i neki policijski generali.\nNa pitanje da li za učešće u tom dogadjaju treba osuditi ljude koji su sada na vlasti, poput Zorane Mihajlović, Siniše Malog i Gorana Vesića, Šešelj je odgovorio da se ministarka Mihajlović „istakla“ tek za vreme Srpske napredne stranke, a da Mali i Vesić „nisu imali konkretnu ulogu“ Petog oktobra „nisu se istakli u pljački i otimačini“.\nŠarčević: Nastava za sada po planu


U KRISTALNOJ DVORANI: Takmičenje vazduhoplovnih modelara – Zrenjanin\nU KRISTALNOJ DVORANI: Takmičenje vazduhoplovnih modelara\n„Zrenjanin indoor open“ – peto takmičenje vazduhoplovnih modelara održano u nedelju, 3. decembra u Kristalnoj dvorani, okupilo je 35 takmičara iz osam klubova Srbije i jednog iz Osijeka u Hrvatskoj. Modelari su pokazali kako rukuju dvoranskim jedrilicama čiji raspon krila ne može biti veći od 150 milimetara, a startuju se gumicom (F1N-150) i modelima čiji raspon krila može biti veći od 150 milimetara, a koji se startuju rukom (F1N).\nU konkurenciji seniora, a u kategoriji F1N150, prvo mesto osvojio je Živa Kovački, drugi je bio Osječanin Igor Nišavić, a treći Dragan Zlokas, takođe iz Zrenjanina. U kategoriji F1N, kod seniora, najduže je leto model Ivana Đeorđijevskog iz Zemuna, drugi je bio Beograđanin Lazar Laćimić dok je treće mesto pripalo Nikoli Macuri iz Subotice.\nU konkurenciji juniora i mlađih juniora, a u kategoriji kategoriji modela F1N150 pobedio je Trsteničanin Vidak Veselinović, druga je bila Zrenjaninka Eleonora Santovac, a treće mesto pripalo je Viktoriji Grubić iz Nove Pazove. U kategoriji F1N za juniore na pobedničkom postolju bili su samo Subotičani – Nikola Macura (prvi), Rihard Ziđaev (drugi) i Vanja Božiću (treći).\nU ekipnoj konkurenciji, kada se zbroje bodove koje su osvojili njihovi takmičari, prvo mesto pripalo je aeroklubu „Zrenjanin“.\n← 11.ROĐENDAN MALOPRODAJNOG OBJEKTA „GOMEKS“: Niske cene,animatori i torta za sugrađane\nPrikrivanje istine →


Tanjug 24. maja 2021. 23:39\nMOSKVA – Hapšenje beloruskog opozicionog aktiviste Romana Protaševiča je unutrašnja stvar Belorusije, izjavila je večeras portparolka ruskog Ministarstva spoljnih poslova Marija Zaharova.\nOna je navela da je Moskva od beloruskih bezbednosnih službi dobila izveštaj o hapšenju Protaševiča, „čije je ime na listi beloruskih državljana umešanih u ekstremističke aktivnosti“, prennosi Tas s.\nNapomenula je da je, prema izveštajima beloruske strane, prinudno sletanje izvedeno „u skladu sa bezbednosnim pravilima i na osnovu odluke kapetana aviona zbog pretnje teroriostičkim napadom“.\nOna je ocenila da „koordinisana reakcija Evropske unije, NATO i OEBS navodi na razmišljanje“.\n„Koordinirana reakcija predstavnika brojnih zapadnih država i međunarodnih organizacija je iznenađujuća, Oni zahtevaju puštanje na slobodu uhapšene osobe, Protaševiča i uvođenje najtežih dodatnih sankcija protiv Belorusije i njenog avio-prevoznika ‘Belavija’. Želimo da ih podsetimo da su drugačije reagovali na slične situacije u drugim zemljama“, navela je Zaharova.


Amerikancima prst u oko: Haradinaj kuka "Razumite nas...", Mogerinijeva "neprijatelj"\nAmerikancima prst u oko: Haradinaj kuka „Razumite nas…“, Mogerinijeva „neprijatelj“\nM. K. 13. februara 2019. 06:38\nZbog male štete Srbiji, narušili smo odnose sa SAD\nOn je za Radioteleviziju Albanije, rekao da ne veruje da postoji ijedan lider na Kosovu koji se oseća dobro samo zato što je Srbiji naneta šteta od nekoliko miliona evra, a da je Priština od SAD „dobila šamar“, preneo je prištinski Lajmi.\n„Verujem da ćemo u danima i nedeljama koje dolaze naći kreativno rešenje. Nikakva šteta naneta Srbiji ne opravdava štetu načinjenu odnosima (Prištine) sa SAD“, rekao je Tači.\nPremijer privremenih kosovskih institucija Ramuš Haradinaj izjavio je večeras da voli Ameriku, ali da taksa na proizvode iz centralne Srbije neće biti ukinuta, iako je to od njega ponovo tražila administracija u Vašingtonu.\nOn ke, takođe, rekao da bi voeo da čitav prištinski „politički spektar“ ostane jedinstven i stavu da se taksa ne ukida dok Beograd ne prizna jednostrano proglašenu nezavisnost Kosova.\nHaradinaj je dodao da mu je pismo američke administracije uručio ambasador SAD Filip Kosnet, kome je rekao da Priština traži „sveobuhvatni dogovor sa Beogradom“ jer je, kako kaže, „umorna od zamrznutog konflikta u kome živi poslednjih 20 godina“, prenosi Gazeta ekspres.\nPremijer privremenih prištinskih institucija Ramuš Haradijan izjavio je da Federiku Mogerini, visoku predstavnicu EU zaduženu za spoljnu politiku i bezbednost, svrstava na listu „neprijatelja“ Kosova“, zbog njene pozicije u dijalogu sa Beogradom.


Beta 17. marta 2017. 16:45\nNačelnik opštine Odžak Jakov Ivanković izjavio je da ovaj projekat ima veliku važnost za regiju, za Hrvatsku i za BiH, ali najviše za Odžak.\n„Most će biti veza izmedju EU i naše zemlje i doneće nam bolja vremena. Na njega gledam kao polupunu čašu i mi sada imamo mogućnost, cilj koji moramo ostvariti, a to je izgradnja mosta. Ovaj most biće žila kucavica BiH i na taj način i opština Odžak će postati srce Posavine“, istakao je Ivanković.\nKomesar EU za proširenje Johanes Han izjavio je da će taj most povezivati Hrvatsku i BiH.\n„Most simbolizuje vezu izmedju dve zemlje. Celi programi imaju za cilj da se ubrza proces učlanjivanja BiH u EU. Kako bi se to postiglo, treba pospešiti ekonomiju i otvoriti nova radna mesta koja će omogućiti ovoj zemlji da se brže približi tom putu“, istakao je Han.\nPrema njegovim rečima, most će pomoći dvosmerno odvijanje odnosa BiH i Hrvatske.\n„Institucije EU sa bankama su zajedno uložile preko 90 miliona evra kako bi se ovaj projekat ostvario i doneće značajne koristi za sve gradjane. U pitanju je jedna sunčana budućnost u Evropskoj uniji“, rekao je Han.


U utorak je najvaljeno da će Škot biti u Beogradu i da će imati priliku da sa tribina stadiona u Humskoj gleda svoj Mančester. Navijači Partizana su se obradovali, a posebno Savo Milošević, koji je sa oduševljenjem prihvatio činjenicu da će moži da popriča sa legendarnim trenerom.\nMeđutim, kada su videli da srpski mediji nestrpljivo dočekuju Fergusonov dolaza, ljudi iz Mančestera su razočarali sve i saopštili da on ipak nije sa ekipom doleteo u prestonicu Srbije.\nIpak i bez Fergusona na tribinama, očekuje se pravi spektakl na terenu. Utakmica trećeg kola Lige Evrope na igraće se u četvrtak od 18.55.


Litvansko krilo sa klubom čiji je trener Saša Obradović potpisalo je ugovor do kraja sezone, samo nekoliko dana po napuštanju Madrida, i predstavljaće veliki pojačanje na putu ka trofeju Evrokupa i povratku u Evroligu.\nMačijulis je tri i po sezone bio član "kraljevića", osvojio je dve titule prvaka Španije, dva Kupa kralja i jednu Evroligu.\nPrethodno je igrao za Panatinaikos, Montepaski iz Sijene, litvanski Baltaj, Armani i Žalgiris.\nSa reprezentacijom Litvanije ima tri medalje na Evropskim prvenstvima (dva srebra i bronzu) i jednu bronzu osvojenu na Svetskom prvenstvu.\nKošarkaši Lokomotive u prvom meču četvrtfinala Evrokupa pobedili su u Krasnodaru špansku Gran Kanariju 79:74 i napravili korak ka polufinalu, u koje će se plasirati ekipa koja prva dođe do dva trijumfa. Drugi meč je u petak, a potencijalna majstorica 14. marta, opet u Rusiji.


Zavejano šest mesnih zajednica u Novoj Varoši, zbog jakih padavina mehanizacija ne može na teren – Sandzaklive.rs\nZavejano šest mesnih zajednica u Novoj Varoši, zbog jakih padavina mehanizacija ne može na teren\nNa teritoriji opštine Nova Varoš snežne padavine ponovo su napravile kolaps.\nTokom noći napadalo je pola metra novog snega, a potpuno zavejano je šest mesnih zajednica: Božetići, Akmačići, Jasenovo, Bela Reka i Negbine, prenosi agencija RINA.\n„Najkritičnija situacija je u planinskim selima iznad 1.000 metara nadmorske visine. Sneg intenzivno pada i vejavica je izuzetno jaka što stvara problem putarima. Mehanizacija može da krene sa čišćenjem tek kad padavine stanu, a trenutno su neprohodni putevi koji vode do sela u kojima živi i po nekoliko stotina meštana“, rekao je za RINU, Radosav Vasiljević predsednik opštine Nova Varoš.\nNovi podaci o broju novozaraženih u Novom Pazaru (22.03.2021)


Japan: Upiti o kriptu neprekidno opadaju, otkriva finansijski regulator\nBTC $43.048 -0,09%\nETH $3.339 +0,17%\nBNB $496 +0,36%\nSOL $148 +0,16%\nXRP $0,78 +0,03%\nDOGE $0,18 -3,11%\nJapanski nadzorni organ izveštava manji broj kripto upita u odnosu na drugi kvartal.\nBroj upita o kriptovalutama od strane japanskih investitora je opao u trećem kvartalu 2018. prema izveštaju koji je objavila japanska Agencija za finansijske usluge (FSA) u petak, 16. novembra.\nFSA, koja nadgleda kripto tržište zemlje, objavila je podatke o kvartalnim pitanjima do kraja septembra 2018. Nadzorni organ je primio 1231 zahteva, što je blagi pad u odnosu na 1602 u Q2.\nPrema regulatoru, 34% tih pitanja (418 slučaja) bilo je povezano sa generalnim pitanjima, i 32% (398 slučaja) su se odnosile na rezultate pojedinačnih transakcija i ugovora. Ostalih 34% su slučaji koji nisu specifično pomenuti u objavljenim podacima.\nPrema najnovijim podacima iz FSA, interesovanje za kripto polako se smanjuje tokom cele godine. Finance Feeds, novinarska agencija koja piše o finansijskim tehnologijama, zapazila je da je početkom 2018. u Japanu došlo do rasta kripto upita, a FSA je registrovao oko 3559 zahteva.\nJapan je iskusio dva velika kripto haker napada u 2018. godini. U januaru, lokalna kripto berza Coincheck imala je gubitke od 523 miliona u NEM, vredno skoro 534 miliona dolara u to vreme. Drugog puta u septembru, hakeri su ukrali kripto u vrednosti od 59 miliona dolara od japanske berze Zaif.\nNakon najnovijeg hakerskog napada, Japanska asocijacija virtuelne berze (JVCEA), koja je nezavisno-regulatorno telo sastavljeno od 16 japanskih licenciranih kripto berzi, objavila je da će pooštriti svoja pravila tako što stave ograničenje na broj digitalnih valuta koja se mogu upravljati onlajn preko bilo koje menjacnice.\nKasnije u oktobru, FSA je JVCEA-u dala samoregulativni status, omogućavajući joj da odredi pravila za zaštitu imovine klijenata, detaljno izloži o politici sprečavanje pranje novca (AML), i da daje radne smernice kripto menjačnicama.\nJapan: Sedam kripto berzi bi moglo da dobije licencu od FSA u sledeća dva meseca\nIzveštaj: G20 uvodi kripto AML i CFT regulativu u junu


Rangersi spremaju sjajan potpis – fairplay.ba\nGlasgow Rangers i KRC Genk blizu su zaključenju ugovora o trajnom transferu krilnog napadača Ianisa Hagija, sina slavnog rumunskog fudbalera Gheogrhea, objavio je belgijski klub, prenosi Anadolu Agency (AA).\nBBC Škotske je saznao da klubovi tek trebaju dogovoriti visinu transfera, ali da razgovori napreduju.\nHagi, sin nekadašnje zvijezde Real Madrida, Barcelone, Steaue i Galatasaray, pridružio se Rangersima u januaru na pozajmicu do kraja sezone. Klub sa Ibroxa prema tom dogovoru ima mogućnost kupovine Hagija nakon isteka posudbe.\nTalentovani 21-godišnji ofanzivni veznjak za škotskog velikana je odigrao 12 takmičarskih utakmica i postigao tri gola, prije nego je fudbal u Škotskoj suspendovan zbog pandemije novog koronavirusa. Hagi mlađi tokom karijere je igrao još za Viitorul Constantu i Fiorentinu. Za reprezentaciju Rumunije upisao je deset nastupa.


Ova runda pregovora pod okriljem UN počela je 28. juna u švajcarskom odmaralištu Kran-Montana u prisustvu kiparskog predsednika Nikosa Anastasijadisa i vođe kiparskih Turaka Mustafe Akindžija kao i predstavnika garantora bezbednosti ostrva - Grčke, Turske i Velike Britanije kao bivše kolonijalne sile, koji imaju prava vojno da intervenišu.\nKljučno pitanje za opšti sporazum je šta će se desiti sa 35.000 vojnika koje Turska drži na kiparskom turskom (severnom) delu ostrva od 1974. godine.\nNikozija koju podržava Atina vrši pritisak da se ukinu prava na unilateralnu intervenciju data garantorima i traži jasne datume o postepenom povlačenju turskih trupa.\n"Grčka strana ostaje na stanovištu da ne može biti prava na intervenciju i da okupacione trupe treba da odu... prema ugovoru koji predviđa proceduru tog povlačenja", rekao je juče Kocijas u Kran-Montani.\nS druge strane, zamenik turskog premijera Numan Kurtulmus rekao je u Ankari da Turska neće popustiti oko trupa ako na bude "garancija" za bezbednost kiparskih Turaka i dok se prethodno ne reše druga nerešena pitanja.\nTurska odbija povlačenje trupa s Kipra, pregovori o ujedinjenju neizvesni\nGutereš: Iskoristite priliku za mir\nKiparski predsednik odbacio smernice UN za ujedinjenje Kipra\nTurska strana želi da se o svim drugim pitanjima paralelno raspravlja u procesu uzajamnog popuštanja.\nKocijas je tražio da se raspravlja o suštini kada je reč o bezbednosti, ukazavši da se u ovoj rundi pregovara već šesti dan a da ta rasprava nije otvorena.\nKako je rekao Kocijas dogovorili su se u petak da razgovaraju o dva pitanja koja je postavio posrednik UN Espen Bart Eide o sistemu bezbednosti, a do sada se samo diskutovalo o proceduralnim temama. Prethodni pregovori organizovani u januaru u Švajcarskoj završeni su neuspehom, pošto strane nisu uspele da se dogovore o bezbednosti buduće države.\nKipar koji ima oko milion stanovnika podeljen je od kada je turska vojska zauzela severni deo ostrva 1974. godine kao reakciju na državni udar čiji cilj je bio da se zemlja pripoji Grčkoj.\nOd tada Republika Kipar koja je primljena u EU 2004. godine kontroliše južni deo gde žive kiparski Grci.\nKiparski Turci su u Turskoj republici Severni Kipar, koju jedino priznaje Ankara, i gde je Turska rasporedila oko 35.000 vojnika. To vojno prisustvo predstavlja glavni kamen spoticanja za postizanje sporazuma.\nALTERNATIVA ZA EVROPU Grčka, Kipar i Izrael potpisale sporazum o izgradnji gasovod\nŠef grčke diplomatije: Vreme je da se SRUŠI ZID i na Kipru\nČamac sa migrantima iz Sirije stigao do Kipra\nNOVA PROVOKACIJA Turci nakon 46 godina otvorili GRAD DUHOVA na severu Kipra, tik uoči važnih izbora na ostrvu (FOTO)


Na korak od otvaranja fabrike sa 400 radnika\nMILETIĆ DAJE PUNU PODRŠKU IZ BEOGRADA\nNarodni poslanik Milija Miletić inicijator je održanog sastanka predsednika opštine Svrljig i predstavnika italijanske firme “Italia Living S.R.L“ sa predsednicom Odbora za privredu, ruralni razvoj, trgovinu, turizam i energetiku Aleksandrom dr Tomić.\nOtvaranje industrijskog pogona italijanske fabrike “Italia Living S.R.L“ u Svrljigu bio je povod sastanka koji je održan 14. maja 2014. godine u Skupštini Republike Srbije.\nU ime investitora sastanku su prisustvovali direktor firme Cosmo Campanella i njegov saradnik Giuseppe Carbonara, dok je interese građana Svrljiga zastupala predsednica opštine Jelena Trifunović, uz punu podršku Odbora i narodnog poslanika Milije Miletića koji je i inicirao ovaj sastanak.\nPredstavnici italijanske kompanije istakli su da žele da u ovoj godini otpočnu proizvodnju nameštaja i izvoz iz Svrljiga, ali da za to očekuju nesebičnu podršku lokalne samouprave i Vlade Republike Srbije. Po njihovim rečima postepeno će upošljavati ljude, odnosno svakog meseca određeni broj radnika biće angažovan u pogone “Italia Living“ u Svrljigu.\nPredsednica opštine Jelena Trifunović kaže da se konačno stvorila mogućnost za ekonomski napredak i pokretanje opštine Svrljig.\nNova radna mesta Svrljižanima će značiti mnogo. Italijani planiraju da u ovoj godini uposle oko 400 ljudi, saopštila je Trifunovićeva.\nPredsednica Odbora za privredu, ruralni razvoj, trgovinu, turizam i energetiku Aleksandra dr Tomić kaže da će se u što skorijem roku usvojiti novi zakoni o radu, privatizaciji i stečaju što će dodatno olakšati investitorima da bolje posluju u Srbiji, prvenstveno u malim sredinama kao što je Svrljig.\nNarodni poslanik Milija Miletić, predstavnik Svrljiga u parlamentu Republike Srbije, kaže da će investitori imati punu podršku lokalne samouprave i Vlade Republike Srbije.\nBitno je što pre usvojiti set zakona koji će stvoriti pogodniji poslovni ambijent za domaće i strane investitore. Ja nastavljam da koordiniram sa minisitarstvima i Vladom i daću sve od sebe da pomognem Svrljigu, istakao je Miletić.\nItalijani su izrazili želju da posluju u Svrljigu prevashodno zbog toga što je ovo malo ali ipak značajno mesto poznato širom Evrope po izradi nameštaja u nekadašnjim pogonima “Progresa“, potom zbog pogodnosti koje olakšavaju i oslobađaju investitora od dodatnih dažbina prema Lokalnoj samoupravi i naravno blizini autoputa, aerodroma i grada Niša.\nPogledajte o kojoj se kompaniji radi: ITALIA LIVING\nPrevPrethodnaPomoć ugroženima od poplava\nSledećaStudenti poručuju “Please help Serbia“Next\n„Na korak od otvaranja fabrike sa 400 radnika“…\nKoliki je taj korak, prodje godinu dana kako je zakoraceno ?!


Kina nastoji da potpomogne potrošnju vaučerima jer je opala maloprodaja\nBeta 2. juna 2022. 10:55\nKineska vlada deli milijarde juana vaučera i subvencija za kupovinu kako bi podstakla domaću potrošnju jer je opala maloprodaja, a višenedeljni festival kupovine tek počinje.\nU jednom od poslednjih takvih poteza, centralni grad Džengdžou, glavni grad provincije Henan, najavio je izdavanje vaučera u vrednosti od 240 miliona juana (oko 36 miliona američkih dolara) od kraja maja do avgusta kako bi podstakao lokalnu potrošnju.\nU međuvremenu, južno kinesko ekonomsko čvorište Šendžen počeo je da distribuira treću seriju svojih vaučera za kupovinu, u vrednosti od 400 miliona juana, pred festival kupovine koji počinje 18. juna.\nMasovno poklanjanje vaučera došlo je u vreme kada su izbijanje novog talasa epidemije i antiepidemijske mere teško opteretile kinesku domaću potrošnju, posebno prodaju neesencijalnih potrepština i ugostiteljski sektor.\nMaloprodaja robe široke potrošnje, koja je značajan pokazatelj snage potrošnje Kine, pala je za 0,2 odsto na godišnjem nivou u periodu januar-april, pokazuju zvanični podaci.\nHova izdaja: Bučić predao Šiptarima i Gazivode i celu energetiku Kosova


01.09.2017 u 19:48\nPriča o padu nataliteta i malom broju rođene dece u mnogim mestima u Srbiji gotovo kao po pravilu se aktuelizuje svake godine pred početak škole ili kada se mame i tate požale na mali broj pogodnosti za one koji žele da imaju više dece. Ali, uoči ove školske godine deo roditelja je odlučio da ne sedi skrštenih ruku i da i sami predlože novine koje bi mogle da doprinesu povećanju nataliteta. Udruženje „Mamin san” i 600 budućih mama u okviru njega pozvali su juče ustanove i kompanije da se pridruže inicijativi „Mesto za trudnice” kako bi se uvela posebna parkirališta za buduće mame i da bi im se olakšalo kretanje i obavljanje svakodnevnih aktivnosti. – Beograd broji oko 25.000 parking mesta u zoni i nešto više od 10.000 u garažama i na parkiralištima, a od toga nijedno nije\n14.08.2017 u 21:46\nU Srbiji iz godine u godinu opada broj mališana koji su vakcinisani MMR vakcinom, onom koje se daje protiv zaušaka, rubeola i malih boginja. U prošloj godini u Beogradu trećina dece je ostala nevakcinisana, a dosta njih nije primilo cepivo ni u drugim većim gradovima. Zahvaljujući vakcinaciji životi miliona dece su spašeni, a broj obolelih je dosta umanjen. Sada postoji strah da se i u Srbiji ne ponovi rumunski scenario, po kom je u susednoj zemlji za godinu i po dana obolelo 7.500, a preminulo više od 30 građana. Posebno moraju da budu oprezne trudnice, jer kod njih obolevanje od malih boginja može da bude kobno. Ukoliko nisu primile vakcinu u dečjem uzrastu, nisu odležale ovu bolest ili ako imaju veoma slab imunitet, kontakt sa virusom malih boginja može da dovede do teških\n21.06.2017 u 20:00\nGinekološko-akušerska klinika „Narodni front” pokrenula je skrining na preeklampsiju, težak oblik visokog krvnog pritiska u trudnoći koji je jedan od vodećih uzroka obolevanja i umiranja trudnica i ploda. Prema rečima dr Barbare Damnjanović Pažin, specijaliste ginekologije i akušerstva iz GAK „Narodni front”, skrining je pregled koji uzima u obzir veći broj faktora, na osnovu kojih se proračunava individualni rizik svakog pojedinačnog pacijenta da tokom trudnoće ispolji povišen krvni pritisak.\n31.05.2017 u 20:52\nKako do uspešnije vantelesne oplodnje\nNovi Sad – Za žene starije od 35 godina, koje imaju teškoća sa prirodnim začećem, ne bi trebalo insistirati da pre vantelesne oplodnje o trošku države imaju tri neuspešne insemenacije, smatra doktorka Zorica Crnogorac Ilić, specijalista za sterilitet i fertilitet. Po njenom mišljenju, to isto nije neophodno ni kad muški partner ima manje od deset miliona spermatozoida.\n17.05.2017 u 13:22\nPomoć porodiljama, odluka na sledećoj sednici Skupštine Beograda\nSve porodilje koje imaju prebivalište na teritoriji Beograda godinu dana pre rođenja deteta, dobijaće jednokratnu pomoć od 10.000 dinara, a odluka o tome biće predložena na sledećoj sednici Skupštine grada, izjavio je danas gradonačelnik Beograda Siniša Mali. Mali je istakao da su prioriteti grada socijalna zaštita i briga o onima kojima su pomoć i podrška najpotrebniji. „Trudnice, porodilje, samohrani roditelji, deca i starija lica su u našem fokusu i na sve načine se trudimo da im pomognemo i proširimo obim prava koja uživaju”, rekao je gradonačelnik. Mali je rekao da je grad finansijski stabilizovan, vraćena su sva zatečena dugovanja prema trudnicama, porodiljama i socijalno ugroženim grupama koje je ostavila prethodna gradska vlast, a koja su iznosila više od 500 miliona\n01.05.2017 u 17:00\nŠta trudnica treba da ponese\nJedno od najčešćih pitanja trudnica jeste kako da znaju da je porođaj krenuo i šta moraju da ponesu u porodilište. Lekari objašnjavaju da se kod žena koje se porađaju prvi put često dešava da porođaj traje duže nego kod drugorotki, i to više sati. Pucanje vodenjaka i učestalost kontrakcija, na pet do deset minuta, koje traju i do jednog minuta, započinju u gornjem delu stomaka ili krstima i taj osećaj se prenosi napred, što su sigurni znaci da je porođaj počeo. U Ginekološko-akušerskoj klinici „Narodni front” naglašavaju da žene pre polaska u porodilište treba da ponesu sa sobom dokumenta: ličnu kartu, overenu zdravstvenu knjižicu, uput, papir sa podacima o krvnoj grupi\n05.02.2017 u 13:02\nPrevremeni porođaj češći kod blizanačkih trudnoća\nTrudnoća kod žena po pravilu treba da traje 40 nedelja. Ali nekad se dogodi da porođaj krene dosta ranije, pa se onaj koji se dogodi pre 37. nedelje smatra prevremenim porođajem, bez obzira na telesnu masu deteta. Prevremeni porođaj u 80 odsto slučajeva je spontan, a u 20 odsto situacija lekar je primoran da ga izazove ukoliko se kod majke ili bebe pojavi neko teško oboljenje ili kad nastavljanje trudnoće dovodi u opasnost zdravlje trudnice i ploda. Na neke faktore rizika koji dovode do preranog porođaja može da se utiče, a na neke ne i zato je važno da se žene o svim nedoumicama koje imaju posavetuju sa svojim ginekologom. Prof. dr Miroslava Gojnić, načelnica Odeljenja patologije trudnoće Ginekološko-akušerske klinike Kliničkog centra Srbije, kaže da se jedna od deset porodilja porodi\n21.12.2016 u 19:30\nTrudnoća menja mozak žene\nZa trudnoću se drugačije kaže drugo stanje, a to stanje ostavlja posledice na mozak žene, utvrdila je jedna studija. Majčinstvo menja veličinu i strukturu onih delova mozga koji utiču na sagledavanje osećanja i razumevanje drugih. Većina tih promena traje najmanje dve godine nakon porođaja i što su izraženije to je emocionalna veza majke sa detetom jača. Istraživači iz Španije su magnetnom rezonancom skenirali mozak žena pre trudnoće i još jednom nakon što su prvi put postale majke. Rezultati su bili iznenađujući: gubitak sive mase u nekoliko regija uključenih u proces koji se zove socijalna spoznaja – sposobnost da se sagleda kako drugi ljudi doživljavaju stvari. Prema oceni jednog naučnika, posledice tog gubitka mogu da budu različite. Moguće je, preneo je „Njujork tajms”, da


PROIZVODNJA MALINA: Saveti struke za unapređenje\nAgro teme » PROIZVODNJA MALINA: Saveti struke za unapređenje\nPoslednjih godina valjevski malinari u proseku po hektaru uberu do četiri tone crvenih plodova. Trend smanjenja prinosa ne samo u ovdašnjim malinjacima već i u drugim krajevima Srbije gde se ovo voće gaji, kako navode stručnjaci za voćarstvo, može se promeniti. U nastavku pročitajte na koji način.\nMalinjak - Foto: Dejan Davidović\nInstitut za voćarstvo u narednih godinu dana na teritoriji Valjeva, Ivanjice, Arilja i Kraljeva, uz finansijsku podršku Ministarstva poljoprivrede, šumarstva i vodoprivrede realizuje projekat “Unapređenje primarne proizvodnje maline kroz modifikaciju primenjenih agro i pomotehničkih mera u zasadima“ a koji podrazumeva niz predavanja i pokazanih radionica na terenu.\nOvaj projekat ima za cilj da se modifikacijom agrotehničkih mera koje se primenjuju pospeši kondiciono i zdravstveno stanje malinjaka, da se poveća prinos i kvalitet ploda i da se na taj način unapredi proizvodnja maline.\n„Poljoprivredni proizvođači od ovog projekta mogu očekivati odgovore na brojna pitanja, odnosno gde greše i na koji način mogu da reše probleme u svojim zasadima“, rekao je dr Darko Jevremović, vršilac dužnosti direktora Instituta za voćarstvo u Čačku.\nSaveti struke su od ogromne važnosti\nStruka navodi da grešaka ima u svim segmentima proizvodnje. Od nekontrolisane i najčešće prekomerne upotrebe mineralnih i folijarnih hraniva, nedostatka i pogrešne primene organskih đubriva, prilikom primene pesticida i herbicida, odabiranja neadekvatnih rodnih izdanaka, uklanjanja prve serije mladih izdanaka …\nNa ove i druge propuste, ali i mere za unapređenje proizvodnje maline ukazano je tokom jedne od radionica, koja je organizovana u malinjaku Milorada Rankovića iz Donjih Leskovica kod Valjeva.\n“Ovi saveti su od neprocenjive vrednosti, da nam ljudi od struke ukažu šta valja a šta ne valja. Ovaj malinjak je zahvaljujući sistemu za navodnjavanje u ovoj sušnoj godini dao fantastičan prinos, vagon maline po hektaru.“, navodi Ranković.\nKako je ovom prilikom istaknuto “stanje u malinarstvu ali u voćarstvu Srbije se može jedino popraviti pravilnim radom, slušanjem struke i nauke“.\nA da bi unapredili proizvodnju malinarima se između ostalog preporučuje da svake druge godine obavezno urade hemijske analize zemljišta, sprovode kalcizaciju, u zemljište unose organska đubriva, prihranu obavljaju u skladu sa kondicionim stanjem i stvarnim potrebama biljaka, vrše kontrolu formiranja nadzemnog prirasta, kontrolišu prisustvo bolesti i štetočina …\nProizvođači malina - Foto: Dejan Davidović\nSrbija je lider u proizvodnji malina, ali je važno da tako i ostane\nSrbija je u poslednjih 40, 50 godina lider u proizvodnji malina. Međutim, činjenica je da proizvođači nemaju odgovor na promenjive klimatske uslove, nove bolesti i štetočine.\n„Prinos pada i proizvođači nisu upućeni u sve tehnološke operacije. I onda umesto da sa porodičnih imanja od 10 ari uberu 1.500 do 2.000 kilograma, ove godine su brali 300 – 400, u najboljem slučaju 700 do 800 kilograma. Cena je bila pristojna, ali nikakva visoka cena ne može nadoknaditi taj gubitak prinosa.“, istakao je dr Aleksandar Leposavić iz Instituta za voćarstvo u Čačku.\nCilj svega je da se ukaže na neke osnovne tehnološke operacije odnosno na neke greške koje i ne koštaju puno i ne traže puno dodatne radne snage. Ali mogu da preduprede stvari zbog kojih se gubi prinos i kvalitet.\nSvetislav Marković, direktor Poljoprivredne savetodavne i stručne službe “Valjevo“, koja je partner na projektu, nada se da će projekat imati primenu kroz proizvodnju sadnog materijala ali i edukaciju poljoprivrednih proizvođača na unapređenju malinarstva u valjevskom kraju.\nAgro maline Malinjak proizvodnja malina


FoNet portal :: Pretraga / tagId=28639 / position=1\nTag: priština, Pogodaka: 202\nUtičite na Prištinu\nMeđunarodna zajednica, posebno oni međunarodni faktori koji su priznali jednostrano proglašenu nezavisnost Kosova, moraju efikasnije da utiču na Prištinu kako bi se vratila za pregovarački sto, izjavila je za prištinsko Jedinstvo premijerka Srbije Ana Brnabić.\nPriština generiše nepoverenje\nDirektor Kancelarije za Kosovo i Metohiju Petar Petković izjavio je da Priština stalno generiše atmosferu nepoverenja opstrukcijom razgovora u Briselu i upornim odbijanjem da razgovara o formiranju Zajednice srpskih opština (ZSO).\nSlužbovao u Prištini\nNovoimenovani ambasador Sjedinjenih Država u Bosni i Hercegovini Majkl Marfi je, kao veteran američke diplomatske skužbe, odličan poznavalac zbivanja na Balkanu, jer je već službovao ne samo u Sarajevu, već i u Prištini.\nIspuniti Vašingtonski sporazum\nAmbasada Sjedinjenih Američkih Država u Prištini saopštila je da će sa Kosovom i Srbijom raditi na sprovođenju obaveza koje su preuzete potpisivanjem Vašingtonskog sporazuma u Beloj kući, prenosi Gazeta ekspres.\nKurti je čovek prošlosti\nAljbin Кurti je još jednom, javno odbijajući da prihvati obavezu Prištine da omogući formiranje Zajednice srpskih opština, zadao udarac normalizaciji odnosa Beograda i Prištine i potvrdio svoju poziciju destabilizatora regiona, ocenio je danas u saopštenju direktor Kancelarije Vlade Srbije za Kosovo i Metohiju Petar Petković.\nDobra saradnja sa Kfor\nMinistar odbrane Nebojša Stefanović sastao se danas sa komandantom NATO Združenih snaga Napulj admiralom Robertom Burkom, koji boravi u zvaničnoj poseti Srbiji, i tom prilikom je istakao dobru saradnju Vojske Srbije sa Kforom ali i izrazio zabrinutost za bezbednost srpskog stanovništva na Kosovu i Metohiji, saopštilo je Ministarstvo odbrane Srbije.\nBez zabrane za Gervalu\nKancelarija Vlade Srbije za Kosovo i Metohiju saopštila je danas da su netačni navodi pojedinih albanskih portala i prištinskih zvaničnika da nije dozvoljena poseta Donike Gervale Švarc opštinama Bujanovac i Preševo, a da je na njen zahtev pozitivno odgovoreno svedoči i mejl kojim prištinski oficir za vezu danas zahvaljuje oficiru za vezu Beograda.\nArsić uhapšen na Jarinju\nKosovska policija uhapsila je sinoć oko 23 sata Dušana Arsića (51) na administrativnom prelazu Jarinje, zbog navodnog ratnog zločina, saopštila je danas Kancelarija za Kosovo i Metohiju (KiM).


Jeftini letovi iz Luang Namtha do Valisa i Futune - Avio karte Luang Namtha Valis i Futuna - eSky.rs\nAvio karte iz Luang Namtha\nAvio karte do Valisa i Futune\nAvio karte iz Luang Namtha do Valisa i Futune\nPretražite letove iz Luang Namtha do Valisa i Futune\nProverite najbolje prilike za letove iz Luang Namtha do Valisa i Futune\n✔ Postoje li posebne ponude za letove iz Luang Namtha do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta iz Luang Namtha do Valisa i Futune?\n✔ Ako rezervišem let iz Luang Namtha do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove iz Luang Namtha do Valisa i Futune?\nBudite sigurni, da na eSky.rs ponuda letova iz Luang Namtha do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Luang Namtha\nJeftini letovi do Laosa Jeftini letovi iz Laosa Jeftini letovi za Savanaket Jeftini letovi iz Savanaketa Jeftini letovi za Isfahan Jeftini letovi iz Isfahana\nJeftini letovi do Trinidada i Tobaga Jeftini letovi iz Trinidada i Tobaga Jeftini letovi do Kos Island Hippocrates Jeftini letovi od Kos Island Hippocrates